open-index/open-wikipedia-markdown huggingface dataset:
പ്രവാസി

സ്വദേശത്തുനിന്നും, ജോലി, വിദ്യാഭ്യാസം, മറ്റ് ആവശ്യങ്ങൾ എന്നിവയ്ക്കായി വിദേശത്ത് വസിക്കുന്ന വ്യക്തിയെ **പ്രവാസി** എന്നു വിളിക്കുന്നു. ഇത്തരത്തിലുള്ള വിദേശവാസത്തെ "പ്രവാസം" എന്നും പറയുന്നു. 

ഒട്ടനവധി മലയാളികൾ ജോലി ആവശ്യങ്ങൾക്കായും, വിദ്യാഭ്യാസ ആവശ്യങ്ങൾക്കായും പ്രവാസജീവിതം നയിക്കുന്നുണ്ട്. ഏറ്റവുമധികം മലയാളികൾ പ്രവാസജീവിതം നയിക്കുന്ന മേഖല ഗൾഫ് രാജ്യങ്ങളാണ്.

പക്ഷെ  സ്വദേശി വത്കരണത്തിന്റെ  കാലാവധി  എണ്ണപ്പെട്ടിരിക്കുന്നു  എന്ന  നിഗമനത്തിലാണ്  ഇന്ന് കേരളക്കാർ.ആയതിനാൽ  തന്നെ കേരളത്തിൽ  കൂടുതൽ  തൊഴിലവസരങ്ങൾ  സൃഷ്ടിക്കപ്പെടുമെന്നു വരും ദിവസങ്ങളിൽ പ്രതീക്ഷിക്കുന്നു 

വർഗ്ഗം:സംസ്കാരം
വർഗ്ഗം:പ്രവാസികൾ
വർഗ്ഗം:ദേശീയത
വർഗ്ഗം:മനുഷ്യക്കുടിയേറ്റം
ഒരു സംശയം ഉണ്ട് : കേരളം വിട്ടു മറ്റു സംസ്ഥാനങ്ങളിൽ പോയി താമസിക്കുന്നവർ പ്രവാസി ആണോ?
2008 ബെയ്‌ജിങ്ങ്‌ ഒളിമ്പിക്സ്‌ മെഡൽ നില

**2008-ലെ ബെയ്‌ജിങ്ങ്‌ ഒളിമ്പിക്സ് മെഡൽ നില** 2008-ലെ ബെയ്‌ജിങ്ങ്‌ ഒളിമ്പിക്സിൽ മെഡലുകൾ കരസ്ഥമാക്കിയ രാജ്യങ്ങളുടെ പേരും മെഡലുകളുടെ എണ്ണവും മെഡൽ നില പട്ടികയിൽ കൊടുത്തിരിക്കുന്നു. 
51 സ്വർണ്ണമുൾപ്പടെ 100 മെഡലുകൾ നേടിയ ആതിഥേയരായ ചൈന ഓവറോൾ ചാമ്പ്യന്മാരായി.

## മെഡൽ നില
 ,

 
*സ്ഥാനം നിർണ്ണയിക്കപ്പെട്ടത് ഒരു രാജ്യത്തിനു ലഭിച്ച സ്വർണ്ണമെഡലുകളുടെ എണ്ണത്തിന്റെയോ, സ്വർണ്ണമെഡലുകളുടെ ഏണ്ണം തുല്യമാണെങ്കിൽ സ്വർണ്ണമെഡലുകളുടെയും വെള്ളിമെഡലുകളുടെയും ആകെ എണ്ണത്തിന്റെയോ, സ്വർണ്ണമെഡലുകളുടെയും വെള്ളിമെഡലുകളുടെയും എണ്ണം തുല്യമാണെങ്കിൽ സ്വർണ്ണമെഡലുകളുടെയും വെള്ളിമെഡലുകളുടെയും വെങ്കലമെഡലുകളുടെയും ആകെ എണ്ണത്തിന്റെയോ അടിസ്ഥാനത്തിലാണ്‌. സ്വർണ്ണമെഡലുകളുടെയും വെള്ളിമെഡലുകളുടെയും വെങ്കലമെഡലുകളുടെയും ആകെ എണ്ണം തുല്യമായ രാജ്യങ്ങൾക്ക് ഇംഗ്ലീഷ് അക്ഷരമാലക്രമത്തിലാണ്‌ പട്ടികയിൽ ചേർത്തിക്കുന്നത്*

## അവലംബം


വർഗ്ഗം:2008 ഒളിമ്പിക്സ്‌
വർഗ്ഗം:ഒളിമ്പിക്സ്‌ മെഡൽനില
പുഷ്പകമൽ ദഹാൽ പ്രചണ്ഡ

നേപ്പാൾ റിപ്പബ്ലിക്കിന്റെ പ്രഥമ പ്രധാനമന്ത്രിയാണ് **പുഷ്‌പകമൽ ദഹാൽ പ്രചണ്ഡ** (ഡിസംബർ 11, 1954). 2008 ഓഗസ്റ്റ് 18-ന് ഇദ്ദേഹം അധികാരമേറ്റെടുത്തു. കമ്മ്യൂണിസ്റ്റ് വിപ്ലവകാരിയും ഗറില്ലാ നേതാവുമായ പ്രചണ്ഡ കമ്മ്യൂണിസ്റ്റ് പാർട്ടി ഓഫ് നേപ്പാൾ (മാവോയിസ്റ്റ്) നേതാവാണ്.

2008 മേയ് 28-ന് നേപ്പാൾ റിപ്പബ്ലിക്കായതിനുശേഷം ആദ്യമായി പ്രധാനമന്ത്രിയായി തിരഞ്ഞെടുക്കപ്പെടുന്നയാളാണ് പ്രചണ്ഡ. 601 അംഗ കോൺസ്റ്റിറ്റ്യുവന്റ് അസംബ്ലിയിൽ 2008 ഓഗസ്റ്റ് 16-ന് നടന്ന തിരഞ്ഞെടുപ്പിൽ നേപ്പാളി കോൺഗ്രസ് നേതാവ് ഷേർ ബഹാദൂർ ദൂബെയെ തോല്പിച്ചാണ് പ്രചണ്ഡ നേപ്പാളിന്റെ പ്രഥമ പ്രധാനമന്ത്രി എന്ന ചരിത്രനിയോഗത്തിലേക്ക് കയറിയത്.

## രാജി
സൈനിക മേധാവിയെ മാറ്റുന്നത് സംബന്ധിച്ച് പ്രസിഡണ്ട് രാംബരൺ യാദവുമായുണ്ടായ അഭിപ്രായവ്യത്യാസത്തെത്തുടർന്ന് പ്രചണ്ഡ 2009 മേയ് 4-ന് പ്രധാനമന്ത്രി സ്ഥാനം രാജിവെച്ചു. കരസേനാ മേധാവിയും മാവോവാദി സർക്കാറും ആഴ്‌ചകളായി ഏറ്റുമുട്ടലിന്റെ പാതയിലായിരുന്നു. ആയുധം താഴെവെച്ച മാവോവാദി അണികളെ സൈന്യത്തിലെടുക്കാനുള്ള സർക്കാർ തീരുമാനത്തെ കരസേനാമേധാവി ജനറൽ രുഗ്മാംഗദ്‌ കട്‌വാൾ എതിർത്തു. തുടർന്ന് പ്രചണ്ഡ കട്‌വാളിനെ  കരസേനാമേധാവി ജനറൽ രുഗ്മാംഗദ്‌ കട്‌വാളിനെ പ്രചണ്ഡ പുറത്താക്കിയതോടെയാണ് നേപ്പാളിലെ രാഷ്ട്രീയ പ്രതിസന്ധി രൂക്ഷമായത്. സ്ഥാനമൊഴിയില്ലെന്ന്‌ കട്‌വാളും, കട്‌വാൾ തൽസ്ഥാനത്ത്‌ തുടരണമെന്ന്‌ പ്രസിഡന്റ്‌ രാം ബരൺ യാദവും നിർദ്ദേശിച്ചതോടെ പ്രചണ്ഡ രാജിക്ക് സന്നദ്ധനായി.

## ജീവിതരേഖ

പൊഖാറി യിലെ കർഷക കുടുംബത്തിൽ ജനിച്ച പ്രചണ്ഡ 1971-ലാണ്‌ കമ്യൂണിസ്റ്റ്‌ വിപ്ലവ സംഘടനയിൽ അംഗമാവുന്നത്‌. 1995-ൽ മാവോവാദി പർട്ടി ജനറൽ സെക്രട്ടറിയായി. 2000-ത്തിൽ പാർട്ടി ചെയർമാനായി തിരഞ്ഞെടുക്കപ്പെട്ടു. സീത പൗദൽ ആണ് ഭാര്യ. ഒരു മകനും മൂന്നു പെൺമക്കളുമുണ്ട്.

## അവലംബം


## പുറത്തേക്കുള്ള കണ്ണികൾ

* RETURNED: Child Soldiers of Nepal's Maoist Army  Directed by Robert Koenig
* Prachanda - hero or villain? By Rabindra Mishra (BBC Nepali service)
* Prachanda speech on democracy given at Hindustan Times Leadership Summit, New Delhi, India, November 18, 2006  / Video of the Speech (together with Lord Neill Kinnock, Labour Party Great Britain) 
* Prachanda's address to the 63rd session of the United Nations General Assembly, September 26, 2008
* L'Espresso-Interview with Prachanda: Our revolution won, November 2006 
* L'Espresso-Interview with Prachanda as Video, November 2006 
* Interview with Kantipur Online 
* Exclusive interview with Prachanda, The Hindu (India) of February 8, 9, and 10, 2006 
* An interview with Prachanda
* BBC news Video Interview with Prachanda
* My Free Nepal 
* Interview with ''Revolutionary Worker'' in 2000 
* http://www.outlookindia.com/full.asp?fodname=20071224&fname=Nepal+%28F%29&sid=1
* http://www.nepalbc.com

വർഗ്ഗം:1954-ൽ ജനിച്ചവർ
വർഗ്ഗം:ഡിസംബർ 11-ന് ജനിച്ചവർ
വർഗ്ഗം:നേപ്പാളിന്റെ പ്രധാനമന്ത്രിമാർ
നെടുവന്നൂർ

കൊല്ലം ജില്ലയിലെ പത്തനാപുരം താലൂക്കിലെ പിടവൂർ വില്ലേജിൽ ഉള്ള ഒരു ചെറിയ ഗ്രാമമാണു **നെടുവന്നൂർ**. കുന്നിക്കോടിനും പത്തനാപുരത്തിനും നടുക്കായി ആണു ഇ ഗ്രാമം. കേരളത്തിലെ അവസാനത്തെ മീറ്റർ ഗേജ് റയിൽ പാത ഇ ഗ്രാമത്തിൽ കൂടിയാണു കടന്നു പോകുന്നത്.
ഭുരിഭാഗം ജനങ്ങളും കർഷകരാണ്. നെല്ലും റബ്ബറും ആണു പ്രധാന കാർഷിക വിളകൾ.നവോദയ ആർട്സ് ആൻഡ് സ്പോർട്സ് ക്ലബ്ബ്, ലൈബ്രറി തുടങ്ങിയവയാണ്‌ ഇവിടത്തെ പ്രധാന സാംസ്കാരിക നിലയങ്ങൾ.

വിഭാഗം:കൊല്ലം ജില്ലയിലെ ഗ്രാമങ്ങൾ
മാണിയാട്ട്

കാസർഗോഡ് ജില്ലയിൽ സ്ഥിതി ചെയ്യുന്ന ഒരു ഗ്രാമമാണ്‌ **മാണിയാട്ട്**. 
മാണിയാട്ട് എന്ന പേര് വന്നതിനു പിന്നിൽ പ്രചരിച്ച ഒരു കഥയുണ്ട്. അത് ഇങ്ങനെയാണ് പണ്ട് കാലത്ത് ഈ ഗ്രാമത്തിൽ വടക്കൻ പാട്ടുകളിലേത് പോലെ പ്രശസ്തയായ മാണിയമ്മ എന്ന വനിത ജീവിച്ചിരുന്നു. മാണിയാട് എന്ന പേര് വന്നത് ഇവരിൽ നിന്നാകാം എന്ന് കരുതപ്പെടുന്നു.

വിഭാഗം:കാസർഗോഡ് ജില്ലയിലെ ഗ്രാമങ്ങൾ
ഷിന്റൊ

thumb|260px|ഷിന്റോദേവാലയത്തിന്റെ കവാടം

ജപ്പാനിൽ പരക്കെ പ്രചാരത്തിലുള്ള മതമാണ്‌ **ഷിന്റോയിസം**. രണ്ടാം ലോകമഹായുദ്ധം വരെ ജപ്പാന്റെ ദേശീയമതമായിരുന്നു ഇത്. പ്രകൃതിയിലെ ജീവജാലങ്ങളെ ആരാധിയ്ക്കുന്നവരാണ്‌ ഷിന്റോ വിശ്വാസികൾ. അവരുടെ പ്രധാന ദൈവം 'കാമി' എന്നറിയപ്പെടുന്നു.എല്ലാജീവികളിലും അടങ്ങിയിരിയ്ക്കുന്ന ആത്മീയസത്തയാണ്‌ കാമി എന്നാണ്‌ ഈ മതസ്ഥരുടെ വിശ്വാസം. സ്വസ്ഥമായ ജീവിതം നയിയ്ക്കാനായി മനസ്സ് ശുദ്ധമായിരിയ്ക്കണമെന്നും,ആത്യന്തിക പരിശുദ്ധി നൽകാൻ പ്രാർത്ഥനയ്ക്കാവുമെന്നും അവർ വിശ്വസിയ്ക്കുന്നു.ഇവർക്ക് പ്രത്യേക ആരാധനാലയങ്ങളും ആരാധനാസമ്പ്രദായങ്ങളുമുണ്ട്.ജപ്പാൻലെ പരമ്പരാഗത വാസ്തുശൈലിയും ഇക്ബാന എന്ന പുഷ്പാലങ്കാരരീതിയും, കബൂകി എന്ന തിയേറ്റർ സമ്പ്രദായവും ചോപ്സ്റ്റിക്കുകൾ ഉപയോഗിച്ചുള്ള ആഹാരരീതിയും സുമോഗുസ്തിയുമെല്ലാം ഷിന്റോമതവുമായി അഭേദ്യമായ ബന്ധമുള്ളവയാണ്‌.ചൈനയിൽ നിന്നും കൊറിയയിലൂടെ ബുദ്ധമതം ജപ്പാനിൽ എത്തിയതോടെ ഷിന്റോയിസത്തിന്റെ പ്രചാരം കുറഞ്ഞു തുടങ്ങി.പതിനാറാം നൂറ്റാണ്ടോടെ ക്രിസ്തുമതവും വ്യാപകമായി.

വർഗ്ഗം:മതങ്ങൾ
ഋതു

ഒരു വർഷത്തെ കാലാവസ്ഥയുടെ അടിസ്ഥാനത്തിൽ പലതായി വിഭജിക്കുന്നതിൽ ഒന്നാണ് **ഋതു** (ഇംഗ്ലീഷ്: Season). ഭൂമിയുടെ സൂര്യനുചുറ്റുമുള്ള പരിക്രമണവും ഭൂമിയുടെ ഭ്രമണാക്ഷത്തിന് ഭ്രമണതലവുമായുള്ള ചരിവുമാണ് ഋതുഭേദങ്ങൾക്ക് കാരണം. 

ധ്രുവീയമേഖലയിലും ഉപധ്രുവീയ മേഖലയിലും പ്രധാനമായും നാല് ഋതുക്കളാണ് ഉള്ളത്.

# വസന്തം (Spring)
# ഗ്രീഷ്മം (Summer)
# വർഷം (Monsoon)
# ശരത് (Autumn)
# ഹേമന്തം (Early winter)
# ശിശിരം (Winter)

ഭാരതീയ ദിനദർശിക അടിസ്ഥാനത്തിൽ ഭാരതത്തിൽ ആറ് ഋതുക്കൾ ഉണ്ട്. 

# വസന്തം (Spring)- മാഘം, ഫാൽഗുനം എന്നീ മാസങ്ങൾ (ഫെബ്രുവരി ഉത്തരാർധം, മാർച്, ഏപ്രിൽ പൂർവാർധം)
# ഗ്രീഷ്മം (Summer)- ചൈത്രം, വൈശാഖം എന്നീ മാസങ്ങൾ (ഏപ്രിൽ ഉത്തരാർധം, മേയ്, ജൂൺ പൂർവാർധം)
# വർഷം (Monsoon) - ജ്യേഷ്ഠം, ആഷാഢം എന്നീ മാസങ്ങൾ (ജൂൺ ഉത്തരാർധം, ജുലൈ, ഓഗസ്റ്റ് പൂർവാർധം)
# ശരത് (Autumn) - ശ്രാവണം, ഭാദ്രപഥം എന്നീ മാസങ്ങൾ (ഓഗസ്റ്റ് ഉത്തരാർധം, സെപ്റ്റംബർ, ഒക്ടോബർ പൂർവാർധം)
# ഹേമന്തം (Early winter) - ആശ്വിനം, കാർതികം എന്നീ മാസങ്ങൾ (ഒക്ടോബർ ഉത്തരാർധം, നവംബർ, ഡിസംബർ പൂർവാർധം)
# ശിശിരം (Winter) - മാർ‌ഗശീർഷം, പൗഷം എന്നീ മാസങ്ങൾ (ഡിസംബർ ഉത്തരാർധം, ജനുവരി, ഫെബ്രുവരി പൂർവാർധം)

## ഋതുഭേദങ്ങൾ: കാര്യം, കാരണം

ധ്രുവീയമേഖലയിലും ഉപധ്രുവീയ മേഖലയിലും പ്രധാനമായും നാല് ഋതുക്കളാണ് ഉള്ളത്.

# വസന്തം (Spring)
# ഗ്രീഷ്മം (Summer)
# ശരത് (Autumn)
# ശിശിരം (Winter)

400px|right|

ഭൂമിയുടെ ഭ്രമണാക്ഷത്തിന് ഭ്രമണതലവുമായുള്ള 23.5° ചരിവാണ്‌ ഋതുഭേദങ്ങൾക്കുള്ള പ്രധാന കാരണം. ഉഷ്ണകാലത്തും ശൈത്യകാലത്തും സൂര്യരശ്മികൾ ഭൂമിയുടെ ഒരു അർദ്ധഗോളത്തിൽ നേരെ പതിക്കുമ്പോൾ മറ്റേ അർദ്ധഗോളത്തിൽ ചരിഞ്ഞാണ്‌ പതിക്കുന്നത്. 

ചിത്രത്തിൽ കാണും പോലെ ഭൂമിയുടെ അച്ചുതണ്ട് എല്ലായ്പ്പോഴും ഒരേ ദിശയിൽത്തന്നെ ചൂണ്ടിയിരിക്കും . ഡിസംബറിൽ ഉത്തരധ്രുവം പുറത്തേക്കും ദക്ഷിണധ്രുവം അകത്തേക്കുമായിട്ടാണ് ചരിവ്. എന്നാൽ ജൂണിൽ നേരെ തിരിച്ചാണ് നില. മാർച്ചിലും സെപ്റ്റംബറിലും ധ്രുവങ്ങൾ സൂര്യനിൽനിന്നും തുല്യ അകലത്തിലാകത്തക്ക വിധം സമാന്തരമായാണ് ഭൂമിയുടെ നില. thumb

## ധ്രുവ ദിനരാത്രങ്ങൾ

## '''നഷ്ടഋതുക്കൾ

'''==

## ഉത്സവങ്ങൾ
ഋതുക്കളുമായി ബന്ധപ്പെട്ട് ധാരാളം ഉത്സവങ്ങൾ ഉണ്ട്.
### വസന്തോത്സവങ്ങൾ
# വസന്ത പഞ്ചമി - സരസ്വതീ പൂജ
# ശിവരാത്രി
# വസന്തോത്സവങ്ങളിൽ പ്രധാനപ്പെട്ടതാണ് ഹോളി.

### ഗ്രീഷ്മോത്സവങ്ങൾ
# വിഷു
# ഹനുമാൻ ജയന്തി

### വർഷോത്സവങ്ങൾ
ശ്രീകൃഷ്ണ ജൻമാഷ്ടമി

### ശാരദോത്സവങ്ങൾ
# ഓണം ഒരു ശരത്കാല  ഉത്സവമാണ്.
# വിജയ ദശമി

### ഹേമന്തോത്സവങ്ങൾ
# ദീപാവലി
# തിരുവാതിര

### ശിശിരോത്സവങ്ങൾ
പൊങ്കൽ  (തമിഴ് നാട് , കേരളം )

 മകര സംക്രാന്തി  (കേരളം , തമിഴ് നാട്  ,ആന്ധ്രാപ്രദേശ്   , കർണാടക) 

## ചിത്രസഞ്യം

File:Fall season tree.jpg| കുവൈറ്റിൽ ഇലകളെല്ലാം പൊഴിയുന്ന ഋതുവിൽ ഒരു വൃക്ഷം


## ഇവകൂടി കാണുക
* കാലാവസ്ഥ
* കലണ്ടർ
* പഞ്ചാംഗം

## അവലംബം


വർഗ്ഗം:ഋതുക്കൾ
വർഗ്ഗം:അന്തരീക്ഷസ്ഥിതി
ഹഠയോഗം

ചെയ്യുവാൻ പ്രയാസമുള്ള ഒരു യോഗവിദ്യയാണ് **ഹഠയോഗം** (ഹഠേനഃ + യോഗഃ);സംസ്കൃതം  हठयोग haṭhayoga. ജ്ഞാനബലം കൊണ്ടു് മനസ്സിനെ യഥാർത്ഥകേന്ദ്രത്തിലേക്കാകർഷിച്ചു് അതുവഴി മിഥ്യാബോധത്തെ കൈവെടിയൽ എന്ന് വിവക്ഷ. അഥവാ "ഹ" യുടേയും "ഠ്‌" യുടേയും യോഗം ."ഹ" എന്നാൽ പ്രാണൻ, "ഠ" എന്നാൽ അപാനൻ . പ്രാണപാനൻമാരുടെ വിഭിന്ന ഗതിയേ തടഞ്ഞ്‌ അവയെ സുഷുമ്‌നയിൽ യോജിപ്പിക്കുന്ന യോഗമാണ് ഹഠയോഗം. യമനിയമാദി 8 അംഗങ്ങളുണ്ട്‌. ഏറ്റവും പ്രധാനം ആസനവും പ്രാണയാമവും. പ്രാണായാമത്തിൽ പ്രത്യാഹാരം, ധാരണ, ധ്യാനം, സമാധി എന്നീ ഉപവിഭാങ്ങളുമുണ്ട്‌. കായികക്ലേശമേറിയ അഭ്യാസങ്ങളാണിവ. രാജയോഗമാർഗ്ഗത്തിലെത്തിച്ചേരുകയാണ്‌ പരമ ലക്ഷ്യം. ഉഢ്യാണം, മൂലബന്ധം, ഖേചരി തുടങ്ങി 10 മുദ്രകളും അഭ്യസിക്കേണ്ടതുണ്ട്.

വർഗ്ഗം:യോഗ
ഖേചരി മുദ്ര

ഒരു ആത്മധ്യാനരൂപമാണ്‌ **ഖേചരി**. "സിന്ധുസ്നായി" എന്നു യോഗശാസ്ത്രത്തിൽ പറയപ്പെടുന്ന ചെടിയിൽ നിന്നെടുത്ത ക്ഷാരം കൊണ്ട്‌` നാക്കിന്റെ അടിയിലെ വള്ളി മാർജ്ഞാരണം ചെയ്ത്‌ ചാലനദോഹനാദി ക്രിയകൾ കൊണ്ട്‌ സംസ്കരിക്കപ്പെട്ട ജിഹ്വയുടെ അഗ്രം മേലണ്ണാക്കിൽ കൂടി "ചിദാകാശം"എന്നറിയപ്പെടുന്ന അന്തർ ഭ്രൂമധ്യഗുഹയിൽ പ്രവേശിപ്പിച്ച്‌ പ്രാണനും മനസ്സും ദൃഷ്ടിയും അവിടെ കേന്ദ്രീകരിച്ചു കൊണ്ടാണ് ഇത് അനുഷ്ഠിക്കുന്നത്. ഈ അനുഷ്ഠാനം പൂർത്തിയാക്കിയാൽ പിന്നെ നിർവികൽപ സമാധിയാണ്. ഇഹവുമായുള്ള സർവ്വബന്ധങ്ങളും അവസാനിച്ചു പരമപദത്തിലെത്തുകയും ശരീര ബോധവും ഞാനെന്ന ബോധവും നശിക്കുകയും ചെയ്യും.  

ഖേചരി മുദ്രയെക്കുറിച്ച് ഹഡയോഗപ്രദീപികയിൽ പറഞ്ഞ കാര്യങ്ങൾ യോഗശാസ്ത്രം അംഗീകരിക്കുന്നില്ല. നാവിന്റെ അടിഞരമ്പ് മുറിക്കുന്ന രീതി ബാഹ്യഖേചരി എന്നാണ് അറിയപ്പെടുന്നത്.  യോഗശാസ്ത്രം വിധിച്ചിട്ടുള്ളത് ആഭ്യന്തരഖേചരിയാകുന്നു. അതു മുനികുലപരമ്പരയിൽപെട്ട ഗുരുക്കന്മാർ അതിരഹസ്യമായി ഉപാസിച്ചുവരുന്ന വിദ്യയാകുന്നു.  "ഖെചരതി ഇതി ഖെചരി" എന്നാണു പ്രമാണം. ചിദാകാശത്തിൽ പ്രാണന്റെ സഞ്ചാരം എന്നു സാരം. ഇതു സാധിക്കുന്നതിനു നാവിന്റെ അടിഞരമ്പു മുറിച്ചുകളയേണ്ട ആവശ്യമില്ല.  ബാഹ്യഖെചരി ഉപാസിക്കുന്നതു വഴി ക്ഷയം പോലുള്ള രോഗങ്ങൾ വരുന്നതായി പൂർവസൂരികളായ യോഗീശ്വരൻമാർ പറഞ്ഞിട്ടുണ്ട്. 

ബാഹ്യഖേചരിയെന്നും ആഭ്യന്തര  ഖേചരിയെന്നും രണ്ട് തരം. ഹഡയൊഗപ്രദീപിക പൊലെയുള്ള ചില പുസ്തകങ്ങളിൽ വിവരിക്കുന്നത് ബാഹ്യഖേചരിയാകുന്നു. ഹഡയൊഗപ്രദീപികയെ യോഗശാസ്ത്രം അംഗീകരിക്കുന്നില്ല. അതിൽ വിവരിക്കുന്ന ക്രമങ്ങൾ യോഗവിരുദ്ധമാണെന്ന് ഭൈരവാനന്ദയോഗിയെപോലുള്ളവർ വളരെ വ്യക്തമായി പറഞ്ഞിട്ടുണ്ട് തന്റെ "  ഹംസയോഗചന്ദ്രിക " എന്ന പുസ്തകത്തിൽ ബാഹ്യഖേചരി ചെയ്ത് സമയയനഷ്ടം വരുന്നതിനു പുറമെ ക്ഷയം പോലുള്ള രോഗങ്ങൾ വരുമെന്നു അദ്ദെഹം സ്വന്തം അനുഭവത്തിൽ നിന്നും എഴുതിയിട്ടുണ്ട്.

"ഖേചരതി ഇതി ഖേചരി" എന്നാണു പ്രമാണം.  കായാകാശത്തിലേക്കു പ്രാണൻറെ സഞ്ചാരം എന്നാണിതിൻറെ സാരം. സുഷുമ്നാ  നാഡിയിലൂടെ ചരിക്കുന്ന പ്രാണനെ നാസാരന്ധ്രങ്ങളിലൂടെ പുറത്ത് പോകാനനുവദിക്കാതെ ചികാസത്തിലേക്കു തിരിച്ചുവിടാനാണ് ഖേചരിമുദ്ര ഉപയോഗിക്കുന്നത്.

## അവലംബം
*വിദ്യാനന്ദ തീർഥപാദസ്വാമികൾ ,"തീർഥപാദപരമഹംസ സ്വാമികളുടെ ജീവചരിത്രം"
വിഭാഗം:യോഗ
കരിമ്പുഴ (പാലക്കാട്)

പാലക്കാട് ജില്ലയിലെ ഒറ്റപ്പാലം താലൂക്കിലെ ഒരു ഗ്രാമപഞ്ചായത്താണ് **കരിമ്പുഴ**. ചെർപ്പുളശ്ശേരിക്കും‌ മണ്ണാർക്കാടിനും മധ്യത്തിലായാണ് ഈ ഗ്രാമം സ്ഥിതി ചെയ്യുന്നത്. ഒറ്റപ്പാലം താലൂക്ക്, മണ്ണാർക്കാട് താലൂക്ക് എന്നിവയുടെ അതിർത്തിയിലുള്ള ഗ്രാമപഞ്ചായത്താണ് കരിമ്പുഴ. കരിമ്പുഴ എന്ന പേരിലുള്ള പുഴയാണ് ഗ്രാമത്തിന് ഈ പേര് കൊടുക്കാനിടയാക്കിയത്.

ഭാരതപ്പുഴയുടെ പ്രധാന പോഷകനദിയായ കരിമ്പുഴ, ഗ്രാമത്തിൻറെ ഒരു വശത്ത് അതിരിട്ടുകൊണ്ട് ഒഴുകുന്നു. "കരിമ്പുഴ" മലപ്പുറം ജില്ലയിലേയ്ക്ക് പ്രവേശിക്കുമ്പോൾ "തൂതപ്പുഴ" എന്ന പേരിലറിയപ്പെടുന്നു.

### പ്രധാന സ്ഥലങ്ങളിൽ നിന്നുള്ള ദൂരവ്യത്യാസം
*ജില്ലാ ആസ്ഥാനം - 39 കി.മി.
*താലൂക്ക് ആസ്ഥാനം (ഒറ്റപ്പാലം) - 23 കി.മീ.
*അടുത്തുള്ള വിമാനത്താവളം (കരിപ്പൂർ-കോഴിക്കോട്) - 78 കി.മി.
*അടുത്തുള്ള റെയിൽവേ സ്റ്റേഷൻ (ഒറ്റപ്പാലം) - 23 കി.മി.
*അടുത്തുള്ള പ്രധാന ബസ്സ്റ്റേഷനും പട്ടണവും (മണ്ണാർക്കാട്) - 13 കി.മി.
*കോയമ്പത്തൂർ വിമാനത്താവളം - 91 കി.മീ
*നെടുമ്പാശ്ശേരി വിമാനത്താവളം - 114 കി.മീ
*പാലക്കാട് ജംഗ്ഷൻ റെയിൽ സ്റ്റേഷൻ (ഒലവക്കോട്) - 35 കി.മീ

### പ്രധാന പ്രാദേശിക ആഘോഷങ്ങൾ
*കരിമ്പുഴ ശ്രീരാമസ്വാമി ക്ഷേത്രോത്സവം
*കരിമ്പുഴ ശിവക്ഷേത്ര ഉത്സവം
*കൂടികാവ് നവരാത്രി

### പ്രധാന കാർഷിക വൃത്തികൾ
നെല്ല്, തെങ്ങ്, റബ്ബർ, കവുങ്ങ് മുതലായവയാണ്‌ പ്രധാനമായി കൃഷി ചെയ്തു വരുന്നത്.
### ഭാഷ, മതം
കരിമ്പുഴയിലെ സംസാരഭാഷ മലയാളം തന്നെ. പ്രധാനമായും ഉപയോഗിക്കപ്പെടുന്ന സംസാരശൈലി വള്ളുവനാടൻ ശൈലിയാണ്. ഏറനാടൻ ശൈലിയിൽ സംസാരിക്കുന്ന ഇസ്ലാം മത വിശ്വാസികളും കരിമ്പുഴയുടെ പ്രത്യേകതയാണ്. കരിമ്പുഴയിലെ പ്രധാന മതവിഭാഗം ഹൈന്ദവമതം ആണ്. ഇസ്ലാം മതവിശ്വാസികളും, വളരെ കുറച്ചു ക്രൈസ്തവ മതവിശ്വാസികളും ഈ ഗ്രാമത്തിൽ ജീവിച്ചുപോരുന്നു. കരിമ്പുഴയിൽ വളരെ പണ്ടുകാലത്ത് കുടിയേറിപ്പാർത്തുവന്ന തെലുങ്കുകലർന്ന ഭാഷ സംസാരിക്കുന്ന ഒരു സമൂഹം കൈത്തറിവസ്ത്രനെയ്ത്ത് തൊഴിലിൽ ഏർപ്പെട്ടിരിക്കുന്നു. ഇവരുടെ വാസപ്രദേശം "കരിമ്പുഴ നെയ്ത്ത് തരുവ്" എന്നറിയപ്പെടുന്നു. കരിമ്പുഴ കൈത്തറി ഇന്ന് വളരെ പ്രശസ്തമാണ്. കരിമ്പുഴയിലെ ജനതയുടെ പ്രധാന തൊഴിൽ കൃഷി തന്നെയാണ്, ഒരു വശത്തുകൂടി അതിരിട്ടൊഴുകുന്ന ജലസമൃദ്ധമായ കരിമ്പുഴ ജലസേചനസാധ്യതകൾ ‍ധാരാളമായി പ്രദാനം ചെയ്യുന്നു.

കരിമ്പുഴ നിവാസികൾക്ക് വലിയ ധാരണകൾ ഇല്ലെങ്കിലും, "കരിമ്പുഴ ദേശീയ ഉദ്യാനം" എന്ന ഒരു നിർദ്ദേശമുള്ളതായി രേഖകൾ കാണിക്കുന്നു. 1998-ൽ ഇന്തോനേഷ്യയിൽ വച്ചു നടന്ന ആദ്യ ലോക ഹെറിറ്റേജ് വനസമ്മേളനത്തിൽ വച്ച് കരിമ്പുഴ, പ്രധാനപ്പെട്ട ഒരു ലോക ഹെറിറ്റേജ് വനമേഖലയായി ലിസ്റ്റ് ചെയ്തിട്ടുണ്ട്.

2006-ആം ആണ്ടിൽ ദേശീയ പരിസ്ഥിതി, വനം മന്ത്രാലയത്തിൻറെ രേഖകൾ പ്രകാരം കരിമ്പുഴ ബയോയുനിറ്റ് 05B, (225.00 ച.കി.മി.) ഒരു വന്യജീവി കേന്ദ്രമായി നിർദ്ദേശിക്കപ്പെട്ടിട്ടുണ്ട്.. പ്രസ്തുത നിർദ്ദേശിത ഉദ്യാനം കരിമ്പുഴയുമായി എങ്ങനെയാണ് ബന്ധപ്പെടുക എന്നതിൽ ആർക്കും വ്യക്തമായധാരണകൾ ഇല്ല.

കരിമ്പുഴയിലെ പ്രധാനക്ഷേത്രങ്ങൾ കരിമ്പുഴ ശ്രീരാമസ്വാമി ക്ഷേത്രം, കരിമ്പുഴ ശിവക്ഷേത്രം, കൂടികാവ് ക്ഷേത്രം എന്നിവയാണ്.

### വിദ്യാഭ്യാസ സ്ഥാപനങ്ങൾ
*എ യു പി സ്ക്കൂൾ കരിമ്പുഴ
*ശ്രീനാരായണ ബി.എഡ്.‍ ട്രെയിനിങ്ങ് കോളേജ്, കോട്ടപ്പുറം.
*
*ശ്രീനാരായണ ടി.ടി.ഐ, കോട്ടപ്പുറം.
*കരിമ്പുഴ ഹയർ സെക്കൺടറി സ്ക്കൂൾ, തോട്ടര.
*ഹെലൻ കെല്ലർ സ്മാരക അന്ധവിദ്യാലയം, തോട്ടര.
*കോട്ടപ്പുറം സെൻട്രൽ‍ സ്ക്കൂൾ, കോട്ടപ്പുറം.
*കരിമ്പുഴ എ.എൽ.പി സ്ക്കൂൾ, കരിമ്പുഴ.
*എ യു പി സ്ക്കൂൾ ,പൊമ്പ്ര 

## അവലംബം
https://schools.org.in/palakkad/32060300410/aups-pombra.html
വർഗ്ഗം:പാലക്കാട് ജില്ലയിലെ ഗ്രാമങ്ങൾ
കർണാൽ യുദ്ധം

പേർഷ്യയുടെ ചക്രവർത്തിയായ നാദിർ ഷാ തന്റെ ഇന്ത്യൻ ആക്രമണത്തിൽ വിജയിച്ച ഒരു നിർണ്ണായക യുദ്ധമായിരുന്നു **കർണാൽ യുദ്ധം**. മുഗൾ ചക്രവർത്തിയായ മുഹമ്മദ് ഷായുടെ സൈന്യത്തെ തോല്പ്പിച്ച് നാദിർഷായുടെ സൈന്യം പേർഷ്യക്കാർ ദില്ലി കൊള്ളയടിക്കുന്നതിന് വഴിയൊരുക്കി. 

ഈ യുദ്ധം നടന്നത് ദില്ലിയിൽ നിന്ന് 110 കിലോമീറ്റർ അകലെയുള്ള കർണാൽ എന്ന സ്ഥലത്തഅണ്. നാദിർ ഷായുടെ സൈന്യത്തിൽ 55,000-ഓളം സൈനികരുണ്ടായിരുന്നു. മുഹമ്മദിന്റെ സൈന്യത്തിൽ ഏകദേശം 15,000 സൈനികരും ഒരു വലിയ സംഘം യുദ്ധോപയോഗമില്ലാത്ത ജനങ്ങളുമുണ്ടായിരുന്നു. 

യുദ്ധം തുടങ്ങി മൂന്നു മണിക്കൂറിനുള്ളിൽ തന്നെ മുഗൾ സൈന്യത്തിൽ സൈനികരും സൈനികേതരരുമായ 20,000-ഓളം പേർ മരിക്കുകയോ മുറിവേൽക്കുകയോ ചെയ്തു.  പേർഷ്യൻ സൈന്യത്തിന്റെ നഷ്ടം തൂലോം കുറവായിരുന്നു. ശേഷിച്ച മുഗൾ സൈന്യം ചിതറിപ്പോയി. മുഹമ്മദ് ഷായെ തടവുകാരനായി പിടിച്ച് യുദ്ധത്തിന് ഏകദേശം രണ്ടാഴ്ച്ചയ്ക്കു ശേഷം നാദിർ ഷാ ദില്ലി കൊള്ളയടിച്ചു. ദില്ലി വാസികളെ കൂട്ടക്കൊല ചെയ്യുകയും മറ്റ് നിധികളുടെ കൂട്ടത്തിൽ ഷാജഹാന്റെ ‍മയൂര സിംഹാസനവും കോഹിനൂർ രത്നവും കടത്തിക്കൊണ്ടുപോവുകയും ചെയ്തു..

## അവലംബം

## പുറത്തുനിന്നുള്ള കണ്ണികൾ
*നാദിർ ഷായുടെ ഇന്ത്യൻ ആക്രമണം 

വിഭാഗം:ഇന്ത്യാചരിത്രം

വർഗ്ഗം:മുഗൾ സാമ്രാജ്യം ഉൾപ്പെട്ട യുദ്ധങ്ങൾ
വർഗ്ഗം:കർണാൽ
ജായ്ക്ക് ബ്ലായ്ക്ക്

ഒരു അമേരിക്കൻ ചലച്ചിത്രനടനും കൊമേഡിയനും സംഗീതജ്ഞനുമാണ് **ജായ്ക്ക് ബ്ലായ്ക്ക്** . ടെനേഷ്യസ്-ഡി എന്ന റോക്ക് സംഗീത സംഘത്തിലെ പ്രധാന ഗായകനാണ് ബ്ലായ്ക്ക്. സുഹൃത്ത് കൈൽ ഗസ്സിനൊത്ത് 1994-ലാണ് ബ്ലായ്ക്ക് ഈ സംഘം രൂപവത്കരിച്ചത്. രണ്ട് ആൽബങ്ങളും ഒരു മുഴുനീള ചലച്ചിത്രവും ഇവർ പുറത്തിറക്കിയിട്ടുണ്ട്.

2004-ൽ പുറത്തിറങ്ങിയ സ്കൂൾ ഓഫ് റോക്ക് എന്ന സിനിമയിലെ അഭിനയത്തിന് മികച്ച നടനുള്ള ഗോൾഡൻ ഗ്ലോബ് പുരസ്കാരത്തിന് നാമനിർദ്ദേശം ചെയ്യപ്പെട്ടു.
അമേരിക്കൻ ഗായികയായ റ്റാന്യ ഹേഡനാണ് ഭാര്യ.

## പുറത്തേക്കുള്ള കണ്ണികൾ

വർഗ്ഗം:1969-ൽ ജനിച്ചവർ

വർഗ്ഗം:ഓഗസ്റ്റ് 28-ന് ജനിച്ചവർ

വർഗ്ഗം:ജീവചരിത്രം
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:അമേരിക്കൻ ഗായകർ
വർഗ്ഗം:അവലംബം ഇല്ലാത്ത താളുകൾ
നന്ദൻ നിലേക്കനി

**നന്ദൻ നിലേക്കനി** ഒരു ഇന്ത്യൻ വ്യവസായിയും,സോഫ്റ്റ്‌വെയർ എഞ്ചിനീയറുമാണ്‌. ഇൻഫോസിസിന്റെ ഏഴ് സ്ഥാപകരിൽ ഒരാളുമാണ്‌ ഇദ്ദേഹം. 1973-ൽ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി,ബോബൈയിൽ നിന്നും ബിരുദം നേടിയ ഇദ്ദേഹം 2009 ജൂലൈ 9 വരെ ഇൻഫോസിസിന്റെ കോ ചെയർമാനായി സേവനമനുഷ്ടിച്ചിരുന്നു. കേന്ദ്ര ഗവണ്മെന്റ് ആരംഭിച്ച യുനീക്ക് ഐഡന്റിഫിക്കേഷൻ അതോറിറ്റി ഓഫ് ഇന്ത്യ( Unique Identification Authority of India (UIDAI)) എന്ന സ്ഥാപനത്തിന്റെ ആദ്യ ചെയർമാനായി ജൂൺ 2009ൽ നിയമിതനായി.

## ജീവിത രേഖ

### '''ജനനം'''

2 ജൂൺ 1955നു ദുർഗയുടെയും മോഹൻ റാവു നിലേക്കനിയുടെയും ഇളയ മകനായി ജനിച്ചു. പിതാവ് മൈസൂരിലെ മിനെർവ്വ മില്ലിൽ ജനറൽ മാനേജർ ആയിരുന്നു. 
മൂത്ത സഹോദരൻ, വിജയ്‌.

### '''വിദ്യാഭ്യാസം'''

ബന്ഗലൂരുവിലെ ബിഷപ്പ് കോട്ടൻ ബോയ്സ് സ്കൂളിലാണ് പ്രാഥമിക വിദ്യാഭ്യാസം  പൂർത്തിയാക്കിയത്. പിന്നീട് ഐ.ഐ.റ്റി ബോംബയിൽ നിന്ന്  ഇലക്ട്രിക്കൽ എഞ്ചിനീയർ ആയി  ബിരുദ്ദം നേടി.

## ഔദ്യോഗിക ജീവിതം
ഐ.ഐ.റ്റി ബിരുദം നേടിയ ശേഷം 1978ൽ പട്നി കംപ്യുട്ടർ എന്ന സ്ഥാപനത്തിൽ ജോലി ആരംഭിച്ചു. നാരായണമൂർത്തിയുടെ  കീഴിലായിരുന്നു അദ്ദേഹം ജോലി ചെയ്തിരുന്നത്. മൂന്ന് വർഷങ്ങൾക്ക് ശേഷം 1981ൽ നന്ദൻ നിലെക്കനിയും   നാരായണമൂർത്തിയും  മറ്റു അഞ്ചു പേരും ചേർന്ന് 'ഇൻഫോസിസ്' എന്ന സ്ഥാപനം തുടങ്ങി.
ഇൻഫോസിസ് ഡയറക്ടർ ആയി അദ്ദേഹം ദീർഘകാലം പ്രവർത്തിച്ചു. മാനേജിംഗ് ഡയറക്ടർ, പ്രസിഡന്റ്‌, സി.ഇ.ഓ എന്നീ നിലകളിലും പ്രവർത്തിച്ചിട്ടുണ്ട്.

## കുടുംബം
രോഹിണി ആണ് ഭാര്യ.  നിഹാർ, ജാൻവി എന്നിവർ മക്കളാണ്.

## പുരസ്കാരങ്ങൾ
2006-ൽ ഭാരത സർക്കാർ പത്മഭൂഷൺ പുരസ്കാരം നൽകി ആദരിച്ചിട്ടുണ്ട്.

## അവലംബം


വർഗ്ഗം:ഇൻഫോസിസ് സ്ഥാപകർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യയിൽ നിന്നുള്ള സോഫ്റ്റ്‌വെയർ എഞ്ചിനീയർമാർ
വർഗ്ഗം:ഇന്ത്യൻ വ്യവസായികൾ
വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:1955-ൽ ജനിച്ചവർ
ജിം ക്യാരി

ജെയിംസ് യൂജീൻ "ജിം" ക്യാരി ഒരു കനേഡിയൻ-അമേരിക്കൻ ചലച്ചിത്ര നടനും ഹാസ്യകലാകാരനുമാണ്‌.ഏസ് വെഞ്ചുറ: പെറ്റ് ഡിക്ടറ്റീവ് എന്ന സിനിമയിലൂടെയാണ് ജിം ചലച്ചിത്രലോകത്ത് ശ്രദ്ധിക്കപ്പെടുന്നത്.പിന്നീട് അതിന്റെ രണ്ടാം ഭാഗമായ ഏസ് വെഞ്ചുറ: വെൻ നേച്ചർ കോൾസ് എന്ന് ചിത്രത്തിലും ഇദ്ദെഹം മികച്ചപ്രകടനം കാഴ്ച്ച വച്ചു.ദ മാസ്ക്ക്; ഡമ്പ് ആന്റ് ഡമ്പർ; മി, മൈസെൽഫ് & ഐറീൻ; ഫൺ വിത്ത് ഡിക്ക് ആന്റ് ജെയിൻ; ദ കേബിൾ ഗൈ; ലയർ ലയർ; ബ്രൂസ് ഓൾ മൈറ്റി എന്നീ ചിത്രങ്ങൾ ഹാസ്യ കഥാപാത്രങ്ങളെ അവതരിപ്പിക്കുന്നതിള്ള ഇദ്ദേഹത്തിന്റെ മികവ് വെളിവാക്കുന്നവയാണ്. മാർച്ച് 14, 2008-ൽ പുറത്തിറങ്ങിയ ഹോർട്ടൺ ഹിയേഴ്സ് എ ഹൂ! അനിമേഷൻ ചിത്രത്തിലെ പ്രധാന കഥാപാത്രമഅയ ഹോർട്ടണ് ശബ്ദം നൽകിയിരിക്കുന്നത് ക്യാരിയാണ്. ഇദ്ദേഹത്തിന് രണ്ട് ഗോൾഡൻ ഗ്ലോബ് പുരസകാരങ്ങൾ ലഭിച്ചിട്ടുണ്ട്.

## ചലച്ചിത്രങ്ങൾ

വർഗ്ഗം:1962-ൽ ജനിച്ചവർ

വർഗ്ഗം:ജനുവരി 17-ന് ജനിച്ചവർ

വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:കനേഡിയൻ ചലച്ചിത്ര നടന്മാർ
ആന്റണി ഹോപ്കിൻസ്

**സർ ഫിലിപ്പ് ആന്റണി ഹോപ്കിൻസ്** (ജനനം: ഡിസംബർ 31, 1937)ഒരു വെൽഷ് ചലച്ചിത്ര-ടെലിവിഷൻ നടനാണ് (ആന്തണി എന്നും ഉച്ചാരണമുണ്ട്). ഇന്ന് ജീവിച്ചിരിക്കുന്ന ഏറ്റവും മഹാന്മാരായ നടന്മാരിൽ ഒരാളായി ഇദ്ദേഹത്തെ പലരും പരിഗണിക്കുന്നു. ദ സൈലൻസ് ഓഫ് ദ ലാംബ്സ്, ഹാനിബാൾ, റെഡ് ഡ്രാഗൺ എന്നീ ചിത്രങ്ങളിലെ ഹാനിബാൾ ലെക്ടർ എന്ന പരമ്പര കൊലയാളിയായ നരഭോജിയാണ്‌ ഇദ്ദേഹം അവതരിപ്പിച്ച ഏറ്റവും പ്രശസ്തമായ കഥാപാത്രം. ദ സൈലൻസ് ഓഫ് ദ ലാംബ്സിലെ അഭിനയത്തിന് മികച്ച നടനുള്ള ഓസ്കർ പുരസ്കാരം ലഭിച്ചു. ദി എലിഫന്റ് മാൻ, ബ്രാം സ്റ്റോക്കേർസ് ഡ്രാക്കുള, ദ റിമെയിൻസ് ഓഫ് ദ ഡേ, ദ മാസ്ക്ക് ഓഫ് സോറോ, ഹാർട്ട്‌സ് ഇൻ അറ്റ്ലാന്റിസ്, നിക്സൺ, ഫ്രാക്‌ചർ എന്നിവയാണ് ശ്രദ്ധ നേടിയ മറ്റ് പ്രധാന ചിത്രങ്ങൾ. വെയിൽസിലാണ് ഹോപ്കിൻസ് ജനിച്ചതും വളർന്നതും. ഏപ്രിൽ 12, 2000-ത്തിൽ അമേരിക്കൻ പൗരത്വവും നേടി.

വർഗ്ഗം:1937-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഡിസംബർ 31-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:വെൽഷ് ചലച്ചിത്ര നടന്മാർ
പുഞ്ചപ്പാടം

പാലക്കാട് ജില്ലയിലെ ശ്രീകൃഷ്ണപുരം ഗ്രാമപ്പഞ്ചായത്തിൽ ഉൾപ്പെട്ട  ഒരു ഗ്രാമമാണ് **പുഞ്ചപ്പാടം‍**. പാലക്കാട് - ചെർപ്പുളശ്ശേരി റൂട്ടിൽ 19 മൈൽ, കടമ്പഴിപ്പുറത്തിനും മംഗലാംകുന്നിനും ഇടയിൽ പുഞ്ചപ്പാടം സ്ക്കൂൾ, മേലെ പുഞ്ചപ്പാടം,പുഞ്ചപ്പാടം എസ്റ്റേറ്റ്, കോടർമണ്ണ, തലയണക്കാടിന്റെ ചില പ്രദേശങ്ങളും ഉൾപ്പെട്ടതാണ് ഈ കൊച്ചു ഗ്രാമം. പ്രസിദ്ധങ്ങളായ കോടർമണ്ണ മഹാവിഷ്ണു ക്ഷേത്രം,അയ്യപ്പൻ കാവ്, തലയണക്കാട് ശിവക്ഷേത്രം, ചെർപ്ലേരി ശിവക്ഷേത്രം, മമ്പള്ളി ക്ഷേത്രം, വസുദേവപുരം വിഷ്ണുക്ഷേത്രം,നാലിശ്ശേരി ഭവവതിക്ഷേത്രം, എന്നിവ ഇവിടെയാണ്.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ഇത്തിഹാദ് എയർവേയ്സ്

ഐക്യ അറബ് എമിറേറ്റുളുടെ (യു.എ.ഇ.) പതാകവാഹകവിമാനവും ദേശീയവിമാനസർവ്വീസുമാണ് അബുദാബി അന്താരാഷ്ട്ര വിമാനത്താവളം കേന്ദ്രമാക്കി പ്രവർത്തിക്കുന്ന **ഇത്തിഹാദ് എയർവേയ്സ്** (അറബിയിൽ: **الإتحاد**, *ʼal-ʻitiħād*). ഇന്ത്യയുൾപ്പെടെ വിവിധ അന്താരാഷ്ട്രകേന്ദ്രങ്ങളിലേക്ക് നിത്യേന ഗതാഗതം നടത്തുന്ന ഇത്തിഹാദ് എയർ വേയ്സ് കേരളത്തിലെ മൂന്ന് അന്താരാഷ്ട്ര വിമാനത്താവളങ്ങളിലേക്കും സർവ്വീസ് നടത്തുന്നുണ്ട്.

'‘ഇത്തിഹാദ്’' (അറബിയിൽ "ഐക്യം", "ഫെഡറേഷൻ" എന്നീ അർത്ഥതലങ്ങളാണ് "ഇത്തിഹാദ്" എന്നതിനുള്ളത്) എന്നത് അറബിയിലെ -الإمارات العربية المتحدة- എന്നതിൻറെ ചുരുക്കരൂപമാണ്. ഇത്തിഹാദ് അതിൻറെ സർവ്വീസുകൾ പശ്ചിമേഷ്യ, യൂറോപ്പ്, ഇന്ത്യൻ ഉപഭൂഖണ്ഡം, വടക്കേ അമേരിക്ക, ആഫ്രിക്ക, ഓഷ്യാനിയ, ഫാർ ഈസ്റ്റ്, എന്നിവിടങ്ങളിലേക്ക് നടത്തുന്നു. ഇത്തിഹാദിൻറെ പ്രധാന കേന്ദ്രം അബുദാബി അന്താരാഷ്ട്രവിമാനത്താവളമാണ്.
thumb|left| എയർബസ് A380-800 അബുദാബി അന്താരാഷ്ട്രവിമാനത്താവളത്തിൽ

2003-ൽ സ്ഥാപിക്കപ്പെട്ടതിനു ശേഷം, അതിവേഗം വളരുന്ന വ്യാവസായിക വിമാനക്കമ്പനി എന്ന ഖ്യാതി നേടാൻ ഇത്തിഹാദിന് കഴിഞിട്ടുണ്ട്. "ഇത്തിഹാദിൻറെ" ആദ്യത്തെ പൂർണ്ണവ്യവസായവർഷമായിരുന്ന 2004ൽ, 340,000 യാത്രക്കാർ മാത്രം സഞ്ചരിച്ചിരുന്ന സ്ഥാനത്ത് 2007ൽ 4.6 മില്യൺ യാത്രക്കാരാണ് ഇത്തിഹാദ് എയർവേയ്സ് ഉപയോഗിച്ചിരുന്നത്. 2008ൻറെ ആദ്യ 6 മാസങ്ങളിൽ‍ത്തന്നെ 2.8 മില്യൺ യാത്രക്കാർ ഇത്തിഹാദ് എയർവേയ്സ് സർവ്വീസുകൾ ഉപയോഗിച്ചുകഴിഞ്ഞു. 2007ലെ ഇതേ കാലയളവിലേതിനെക്കാൾ 41 ശതമാനം കൂടുതലാണിത്. 2020 ഫെബ്രുവരി 20 വരെയുള്ള കണക്കുകൾ പ്രകാരം 102 എയർബസ്, ബോയിങ് വിമാനങ്ങളുപയോഗിച്ച് പ്രതിവാരം ആയിരത്തിലേറെ യാത്രാ, ചരക്ക് വിമാനസർവീസുകൾ ഇത്തിഹാദ് നടത്തുന്നുണ്ട്.

## അവലംബം

## പുറമേക്കുള്ള കണ്ണികൾ‍
ഇത്തിഹാദ് എയർവേയ്സ്

വർഗ്ഗം:വിമാനസർവീസുകൾ
ഉഴവർ

ദക്ഷിണേന്ത്യയിലെ സംഘകാലത്ത് ജീവിച്ചിരുന്ന ദ്രാവിഡരിലെ ഒരു ജനവിഭാഗമാണ്‌ **ഉഴവർ**. കൃഷിയായിരുന്നു‌ ഇവരുടെ ഉപജീവനമാർഗം.

പതിറ്റുപത്തിന്റെ വ്യാഖാതാവ്‌ ഉഴവരെ വെള്ളാളരായി പറഞ്ഞിരിക്കുന്നു. ഉഴവർ രണ്ടു വിഭാഗങ്ങളുണ്ട്. വെള് + ആളർ= വെള്ളാളർ ‍*(ലോർഡ്സ് ഓഫ് ഫ്ലഡ്)* വെള്ളപ്പൊക്കം തടയുന്നവർ എന്നും കാർ + ആളർ‌ കാരാളർ *(ലോർഡ്സ് ഓഫ് ക്ലൗഡ്സ്)*

എന്നാൽ വൻ ഭൂവുടുമകളെ വെള്ളാളരെന്നും, ചെറുകിട കൃഷിക്കാരെ ഉഴവരെന്നും വിളിച്ചിരുന്നു എന്നും പറയപ്പെടുന്നു .

## അവലംബം


വിഭാഗം:ഇന്ത്യയിലെ ജനവിഭാഗങ്ങൾ
കടമ്പഴിപ്പുറം ഗ്രാമപഞ്ചായത്ത്

പാലക്കാട് ജില്ലയിലെ ഒറ്റപ്പാലം താലൂക്കിലെ ഒരു ഗ്രാമപഞ്ചായത്താണ് **കടമ്പഴിപ്പുറം**. പാലക്കാട് നിന്നും ചെർപ്പുളശ്ശേരിയിലേയ്ക്കുള്ള‌ സംസ്ഥാനപാതയിലാണ് ഈ ഗ്രാമം സ്ഥിതി ചെയ്യുന്നത്. 

### പ്രധാന സ്ഥലങ്ങളിൽ നിന്നുള്ള ദൂരവ്യത്യാസം
*ജില്ലാ ആസ്ഥാനം - 27 കി.മി.
*അടുത്തുള്ള വിമാനത്താവളം (കോയമ്പത്തൂർ) - 76 കി.മി.
*അടുത്തുള്ള റെയിൽവേ സ്റ്റേഷൻ (ഒലവക്കോട്) - 22 കി.മി.
*അടുത്തുള്ള പ്രധാന ബസ്സ്റ്റേഷൻ (കോങ്ങാട്) - 12 കി.മി.
*അടുത്തുള്ള പ്രധാന ടൗൺ (പാലക്കാട്) - 27 കി.മീ.
*കോഴിക്കോട് അന്താരാഷ്ട്ര വിമാനത്താവളം 96 കി.മീ
*നെടുമ്പാശ്ശേരി അന്താരാഷ്ട്ര വിമാനത്താവളം - 118 കി.മീ
*ഒറ്റപ്പാലംറെയിൽവേ സ്റ്റേഷൻ - 24 കി.മീ

### പ്രധാന പ്രാദേശിക ആഘോഷങ്ങൾ
*വായില്യാംകുന്നുകാവ് പൂരം
*നാലിശ്ശേരിക്കാവ് പൂരം
*ചേരുകുന്നത്കാവുപൂരം ആലങ്ങാട്

### പ്രധാന കാർഷിക വൃത്തികൾ
നെല്ല്, തെങ്ങ്, റബ്ബർ, കവുങ്ങ് മുതലായവയാണ്‌ പ്രധാനമായി കൃഷി ചെയ്തു വരുന്നത്.
### ഭാഷ, മതം
കടമ്പഴിപ്പുറത്തെ സംസാരഭാഷ മലയാളം തന്നെ. പ്രധാനമായും ഉപയോഗിക്കപ്പെടുന്ന സംസാരശൈലി വള്ളുവനാടൻ ശൈലിയാണ്. ഏറനാടൻ ശൈലിയിൽ സംസാരിക്കുന്ന ഇസ്ലാം മത വിശ്വാസികളും കടമ്പഴിപ്പുറത്തിൻറെ പ്രത്യേകതയാണ്. കടമ്പഴിപ്പുറത്തെ പ്രധാന മതവിഭാഗം ഹൈന്ദവമതം ആണ്. ഇസ്ലാം, ക്രൈസ്തവ മതവിഭാഗങ്ങളും ഈ ഗ്രാമത്തിൽ ജീവിച്ചുപോരുന്നു.

### പ്രധാന ആകർഷണങ്ങൾ

സാധാരണ ഏതൊരു വള്ളുവനാടൻ ഗ്രാമങ്ങളെയും പോലെ തന്നെ കടമ്പഴിപ്പുറത്തിൻറെയും പ്രധാന ആകർഷണം ഗ്രാമീണജനത തന്നെ. വായില്യാംകുന്ന് ക്ഷേത്രവും പച്ചായിൽ ക്ഷേത്രവും നാലിശ്ശേരി ഭഗവതി ക്ഷേത്രവും ഇവിടത്തെ പ്രസിദ്ധങ്ങളായ ഹൈന്ദവആരാധനാലയങ്ങളാണ്.

### പ്രധാന സൗകര്യങ്ങൾ
#### ധനകാര്യസ്ഥാപനങ്ങൾ
*പഞ്ചാബ് നാഷണൽ ബാങ്ക്, കടമ്പഴിപ്പുറം
*എച്.ഡി.എഫ്.സി. ബാങ്ക്, അഴിയന്നൂർ, കടമ്പഴിപ്പുറം
*സ്റ്റേറ്റ് ബാങ്ക് ഓഫ് ട്രാവൻകൂർ, പെരിങ്ങോട്, കടമ്പഴിപ്പുറം
*സ്റ്റേറ്റ് ബാങ്ക് ഓഫ്ഇന്ത്യ കടമ്പഴിപ്പുറം 
*സർവ്വീസ് സഹകരണ ബാങ്ക് കടമ്പഴിപ്പുറം
*കേരള ഗ്രാമീണൻ ബാങ്ക് കടമ്പഴിപ്പുറം
*കടമ്പഴിപ്പുറം പഞ്ചായത്ത് മൾട്ടിപർപ്പസ് സഹകരണ സൊസൈറ്റി

#### ആശുപത്രികൾ
*ഗവ: പ്രാഥമിക ആരോഗ്യകേന്ദ്രം, ആശുപത്രിപ്പടി, കടമ്പഴിപ്പുറം
*സന്ധ്യാറാം ആശുപത്രി, തീയേറ്റർ ജംഗ്ഷൻ, കടമ്പഴിപ്പുറം

#### വിനോദം
*അർച്ചന തീയേറ്റർ, കടമ്പഴിപ്പുറം - ഇപ്പൊൾ നിലവിലില്ല

#### വിദ്യാഭ്യാസ സ്ഥാപനങ്ങൾ
*കടമ്പഴിപ്പുറം ഹയർ സെക്കൺടറി സ്കൂൾ, കടമ്പഴിപ്പുറം
*എസ്കോർട്സ് ഇംഗ്ലീഷ് മീഡിയം ഹൈസ്കൂൾ, കടമ്പഴിപ്പുറം
*ഗവ: യു.പി. സ്കൂൾ, കടമ്പഴിപ്പുറം
*ശ്രീകൃഷ്ണപുരം സെൻട്രൽ സ്കൂൾ കടമ്പഴിപ്പുറം.
* V T B college mannampatta katampazhippuram

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
പത്മവിഭൂഷൺ

ഭാരതത്തിലെ രണ്ടാമത്തെ ഉയർന്ന സിവിലിയൻ ബഹുമതിയാണ്‌ **പത്മ ഭൂഷൻ**പ്രശസ്തിപത്രവും പതക്കവുമടങ്ങുന്ന ഈ പുരസ്കാരം രാഷ്ട്രപതിയാണ്‌ സമ്മാനിക്കുന്നത്. ജനുവരി 2, 1954- ലാണ്‌ ഈ പുരസ്കാരം ഏർപ്പെടുത്തിയത്. ബഹുമതികളിൽ ഭാരതരത്നയ്ക്കു ശേഷവും പത്മഭൂഷണു മുൻപുമാണ്‌ പത്മവിഭൂഷന്റെ സ്ഥാനം. ഡോ. സത്യേന്ദ്രനാഥ് ബോസ്,ഡോ. സാക്കിർ ഹുസൈൻ, ബാലസാഹബ് ഗംഗാദർ ഖേർ, ദിഗ്മെ ദോറി വാങ്‌ചക്,നന്ദലാൽ ബോസ്, വി.കെ. കൃഷ്ണമേനോൻ എന്നിവർക്കാണ്‌ 1954-ൽ ഈ അവാർഡ് നൽകപ്പെട്ടത് 

## അവാർഡ് ജേതാക്കൾ
}
| Public Affairs || Delhi
|-
| style="text-align:center;" |2016
! scope="row" | 
| Arts || Delhi
|-
| style="text-align:center;" |2016
! scope="row" | 
| Arts || Tamil Nadu
|-
| style="text-align:center;" |2016
! scope="row" | 
| Literature & Education || Telangana
|-
| style="text-align:center;" |2016
! scope="row" | 
| Others || Karnataka
|-
| style="text-align:center;" |2016
! scope="row" | 
| Medicine || Tamil Nadu
|-
| style="text-align:center;" |2017
! scope="row" | 
| Public Affairs || Uttar Pradesh
|-
| style="text-align:center;" |2017
! scope="row" style="background-color:#CEE8F0;" | 
| Public Affairs || Madhya Pradesh
|-
| style="text-align:center;" |2017
! scope="row" | 
| Public Affairs || Maharashtra
|-
| style="text-align:center;" |2017
! scope="row" | 
| Science & Engineering || Karnataka
|-
| style="text-align:center;" |2017
! scope="row" style="background-color:#CEE8F0;" | 
| Public Affairs || Meghalaya
|-
| style="text-align:center;" |2017
! scope="row" | 
| Others || Tamil Nadu
|-
| style="text-align:center;" |2017
! scope="row" | 
| Arts || Kerala
|-
| style="text-align:center;" |2018
! scope="row" | 
| Arts || Tamil Nadu
|-
| style="text-align:center;" |2018
! scope="row" | 
| Arts || Maharashtra
|-
| style="text-align:center;" |2018
! scope="row" | 
| Literature & Education || Kerala
|-
| style="text-align:center;" |2019
! scope="row" | 
| Arts || Chhattisgarh
|-
| style="text-align:center;" |2019
! scope="row" | 
| Public Affairs || 
|-
| style="text-align:center;" |2019
! scope="row" | 
| Trade & Industry || Maharashtra
|-
| style="text-align:center;" |2019
! scope="row" | 
| Arts || Maharashtra
|}

പത്മവിഭൂഷൺ പുരസ്കാരം ലഭിച്ചവരുടെ പട്ടിക താഴെ കാണാം.
### 2005
* രാം നാരായൺ
### 2009
* ഡോ. ചന്ദ്രിക പ്രസാദ് ശ്രീവാസ്തവ
* സുന്ദർലാൽ ബഹുഗുണ
* പ്രൊഫ. ഡി.പി. ഛതോപാധ്യായ
* പ്രൊഫ. ജസ്ബീർ സിംഗ് ബജാജ്
* ഡോ. പുരുഷോത്തം ലാൽ
* ഗോവിന്ദ് നാരായൺ
* ഡോ. അനിൽ കരോദ്കർ
* ജി. മാധവൻ നായർ
* സിസ്റ്റർ നിർമ്മല
* ഡോ. എ.എസ്. ഗാംഗുലി
### 2010
*കപിലാ വ്യാൽസ്യായൻ - കല -ഡൽഹി
*ഹോമൈ വൈരവാല - കല - ഗുജറാത്ത്
*നാഗേശ്വര റാവു - ചലച്ചിത്രം - ആന്ധ്രപ്രദേശ്
*പരശരൺ കേശവ അയ്യങ്കാർ - പൊതു ഭരണം - ഡൽഹി
*അഖ്‌ലാക്-ഉൽ-റഹ്മാൻ കിദ്വായ് - പൊതു ഭരണം - ഡൽഹി
*വിജയ കേൽകാർ - പൊതു ഭരണം - ഡൽഹി
*മൊണ്ടേക് സിംഗ് അലുവാലിയ -  - പൊതു ഭരണം - ഡൽഹി
*പല്ലേ രാമറാവു - ശാസ്ത്രവും എഞ്ചിനീയറിംഗും - ആന്ധ്രാപ്രദേശ്
*അസിം പ്രേംജി - വ്യവസായം - കർണാടക
*ബ്രജേഷ് മിശ്ര - സിവിൽ സർവ്വീസസ് - മദ്ധ്യപ്രദേശ്
*ഒ.എൻ.വി. കുറുപ്പ് - സാഹിത്യം - കേരളം
*സി. ജയിൻ - പൊതു ഭരണം - ഡൽഹി

## അവലംബം





## കുറിപ്പുകൾ

വർഗ്ഗം:ഇന്ത്യൻ പുരസ്കാരങ്ങൾ
വർഗ്ഗം:പത്മവിഭൂഷൺ പുരസ്കാരം ലഭിച്ച മലയാളികൾ
ജെസ്സി ഓവൻസ്

ലഘുചിത്രം
** ജെയിംസ് ക്ലീവ്ലാൻഡ്  'ജെസ്സി' ഓവെൻസ് **' (സെപ്റ്റംബർ 12, 1913 – മാർച്ച് 31, 1980) ഒരു അമേരിക്കൻ ട്രാക്ക് ആൻഡ് ഫീൽഡ് കായിക താരമായിരുന്നു. 1936-ൽ ജർമ്മനിയിലെ ബർലിൻ ഒളിമ്പിക്സിൽ നാല്‌ സ്വർ‌ണ്ണ മെഡലുകൾ കരസ്ഥമാക്കുക വഴി അദ്ദേഹം ലോക പ്രശസ്തനായി മാറി. 100 മീറ്റർ, 200 മീറ്റർ, ലോങ് ജമ്പ്, 4x100 മീറ്റർ റിലേ എന്നിവയിലാണ്‌ ആ നാലു സ്വർ‌ണ്ണ മെഡലുകൾ.
## ജീവിത രേഖ
1913 സെപ്റ്റംബർ 13-ന് അലബാമയിലെ ലോറൻസ് കൗണ്ടിയിൽ ഹെൻറി ഓവൻസിന്റെയും എമ്മയുടെയും മകനായി ജെസ്സി ഓവെൻസ് ജനിച്ചു. 100 മീറ്റർ 10.3 സെക്കൻഡ് കൊണ്ടും 200 മീറ്ററിൽ 20.7 സെക്കൻഡ് കൊണ്ടും ഒന്നാമതായെത്തിയ ഓവൻസ് ലോങ്ജമ്പിലും 8.06 മീറ്റർ ചാടി സ്വർണ്ണമണിഞ്ഞു. 39.8 സെക്കൻഡ് കൊണ്ട് 4 x 100 മീറ്റർ റിലേയിൽ ലോക റെക്കോഡ് സൃഷ്ടിച്ച അമേരിക്കൻ ടീമിലെ അംഗമെന്ന നിലയിലായിരുന്നു നാലാം സ്വർണം.

100 മീറ്ററീൽ നാട്ടുകാരനായ മെറ്റ്കാൽഫിനെ കീഴടക്കിയ ഓവൻസ് തൊട്ടടുത്ത ദിവസം ലോങ്ജമ്പിൽ ജർമ്മനിയുടെ ലുസ്ലോംഗിനെ പിന്തള്ളിയാണ് റെക്കോഡിലെത്തിയത്. സ്വപ്നസദൃശ്യമായ നേട്ടങ്ങൾ കൊയ്ത ഓവൻസിന്റെ ജീവിതം പക്ഷേ എന്നും കടുത്ത ദാരിദ്ര്യത്തിലായിരുന്നു. കൊച്ചു നാളിലേ കഠിന ജോലികൾ ചെയ്യേണ്ടിവന്നു. ബർലിൻ ഒളിമ്പിക്സോടെ നാട്ടിൽ വീരപുരുഷനായി മാറിയെങ്കിലും ജീവിക്കാൻ വേണ്ടി പിന്നെയും ഏറെ ബുദ്ധിമുട്ടേണ്ടി വന്നു. ഒരിക്കൽ 2000 ഡോളർ വാഗ്ദാനം ചെയ്യപ്പെട്ടപ്പോൾ ഓവൻസ് ഒരു കുതിരയ്ക്കൊപ്പം മത്സരിച്ചോടാൻ തയ്യാറായി. ഒരു ഒളിമ്പിക് ചാമ്പ്യൻ ഇത്തരം വിനോദങ്ങൾക്ക് തയ്യാറാവുന്നത് നാണക്കേടാണെന്നു പറഞ്ഞ കൂട്ടുകാരോട്, ഒളിമ്പിക് മെഡൽ കൊണ്ട് വിശപ്പടക്കാനാവില്ലല്ലോ എന്നായിരുന്നു ഓവൻസ് ചോദിച്ചത്. ഒരൊറ്റ ഒളിമ്പിക്സിലേ അദ്ദേഹം മെഡൽ നേടിയിട്ടുള്ളു. പക്ഷേ, ബർലിൻ ഒളിമ്പിക്സിന്റെ രാഷ്ട്രീയ സാമൂഹിക പശ്ചാത്തലം ജെസി ഓവൻസിന്റെ നേട്ടങ്ങളെ കൂടുതൽ മഹത്തരമാക്കുന്നു.

ജീവിതകാലം മുഴുവൻ പുകവലി ശീലമാക്കിയതിനെത്തുടർന്ന് അവസാനകാലത്ത് അതിഗുരുതരമായ ശ്വാസകോശാർബുദം ബാധിച്ച് ചികിത്സയിലായിരുന്ന ഓവൻസ്, 1980 മാർച്ച് 31-ന്, 66-ആം വയസിൽ‍ അരിസോണയിൽ വച്ച് അന്തരിച്ചു. മരണസമയത്ത് ഭാര്യ റൂത്ത് ഓവൻസും മൂന്ന് മക്കളും അദ്ദേഹത്തോടൊപ്പമുണ്ടായിരുന്നു. ഷിക്കാഗോയിലെ ഓക്ക് വുഡ് സെമിത്തേരിയിലാണ് അദ്ദേഹത്തിന്റെ മൃതദേഹം സംസ്കരിച്ചത്. അന്നത്തെ അമേരിക്കൻ പ്രസിഡന്റായിരുന്ന ജിമ്മി കാർട്ടർ അദ്ദേഹത്തിന്റെ മരണത്തിൽ അനുശോചിച്ചത് ഇപ്രകാരമായിരുന്നു: 'ഓവൻസിനെപ്പോലെ സമൂഹത്തിലെ അടിച്ചമർത്തലുകൾക്കെതിരെ ശബ്ദിച്ച ഒരു കായികതാരം ഇതുവരെ ഉണ്ടായിട്ടില്ല, ഇനി ഉണ്ടാകുകയുമില്ല.' 

## പുരസ്കാരങ്ങൾ
## അവലംബം

## പുറം കണ്ണികൾ

* Official website
*''American Experience - Jesse Owens''  - PBS documentary (video, 52 mins)
* Obituary, New York Times, April 1, 1980
* Jesse Owens Memorial at Find A Grave
* Jesse Owens Museum
* Jesse Owens Information
* 
* Official "Jesse Owens Movie" Website 
* Owens's accomplishments and encounter with Adolf Hitler (ESPN)
* Jesse Owens video newsreel 
* Jesse Owens video in Riefenstahl's Olympia (1936) 
* Jesse Owens's U.S. Olympic Team bio 
* Path of the Olympic Torch to Owens's birthplace in North Alabama
* Jesse Owens article, Encyclopedia of Alabama 

വർഗ്ഗം:അമേരിക്കൻ അത്‌ലറ്റുകൾ
വർഗ്ഗം:ഒളിമ്പിക് മെഡൽ ജേതാക്കൾ
വർഗ്ഗം:1913-ൽ ജനിച്ചവർ
വർഗ്ഗം:1980-ൽ മരിച്ചവർ
വർഗ്ഗം:സെപ്റ്റംബർ 12-ന് ജനിച്ചവർ
വർഗ്ഗം:മാർച്ച് 31-ന് മരിച്ചവർ
ഇറ്റാനഗർ

അരുണാചൽ പ്രദേശിന്റെ തലസ്ഥാനമാണ്‌ **ഇറ്റാനഗർ**  (Hindi: ईटानगर). ഹിമാലയ പർവ്വതത്തിന്റെ താഴ്‌വരകളിൽ പാപും പാരെ ജില്ലയിലാണ്‌  ഈ നഗരം സ്ഥിതി ചെയ്യുന്നത്.

പതിനഞ്ചാം നൂറ്റാണ്ടിൽ നിർമ്മിക്കപ്പെട്ടെ ഇറ്റാ കൊട്ടാരത്തിൽനിന്നുമാണ്‌ ഈ നഗരത്തിന്‌ ഇറ്റാനഗർ എന്ന പേർ വന്നത്. 

ഇറ്റാനഗർ സ്ഥിതിചെയ്യുന്നത് ഉത്തര അക്ഷാംശം 27.1 പൂർവ്വ രേഖാംശം 93.62, സമുദ്രനിരപ്പിൽനിന്നും 440 മീറ്റർ ഉയരത്തിലായാണ്‌ . 

2001-ലെ കാനേഷുമാരി കണക്കുകൾ പ്രകാരം ഇറ്റാനഗറിലെ ജനസംഖ്യ  34,970 ആണ്‌ - ഇതിൽ 53% പുരുഷന്മാരും 47% സ്ത്രീകളുമാണ്‌. 69% സാക്ഷരതയുള്ള ഇവിടെ പുരുഷസാക്ഷരത 75 ശതമാനവും സ്ത്രീസാക്ഷരത 61 ശതമാനവുമാണ്‌.
[thumb|left|[അരുണാചൽ പ്രദേശ് ഭൂപടത്തിൽ ഇറ്റാനഗർ ]]

## അവലംബങ്ങൾ


വർഗ്ഗം:ഇന്ത്യയിലെ സംസ്ഥാനതലസ്ഥാനങ്ങൾ
വർഗ്ഗം:അരുണാചൽ പ്രദേശിലെ പട്ടണങ്ങൾ
വർഗ്ഗം:ഇറ്റാനഗർ
ട്രിപ്പിൾ എച്ച്

**പോൾ മൈക്കൽ ലെവിസ്ക്യു** (ജനനം ജൂലൈ 27, 1969) ഒരു അമേരിക്കൻ പ്രൊഫഷണൽ റെസ്‌ലറും ചലച്ചിത്രനടനുമാണ്. റിങ് നാമമായ **ട്രിപ്പിൾ എച്ച്‍** എന്ന പേരിലാണ് ഇദ്ദേഹം അറിയപ്പെടുന്നത്. വേൾഡ് റെസ്‌ലിങ് എന്റർടെയിന്മെന്റുമായി (WWE) കരാറിലേർപ്പെട്ടിരിക്കുന്ന ഇദ്ദേഹം ഇപ്പോൾ അതിലെ റോ വിഭാഗത്തിൽ പ്രവർത്തിക്കുന്നു. .

1993-ൽ വേൾഡ് ചാമ്പ്യൻഷിപ്പ് റെസ്‌ലിങ്ങിലാൺ ഇദ്ദേഹം തന്റെ ഗുസ്തി ജീവിതം ആരംഭിച്ചത്. 1995-ൽ വേൾഡ് റെസ്‌ലിങ് എന്റർടെയിന്മെന്റിൽ ചേർന്നു. ഡി-ജെനറേഷൻ എക്സ് (D-X) എന്ന സംഘത്തിലെ അംഗമായാണ് ആദ്യ കാലങ്ങളിൽ ഇദ്ദേഹം പ്രവർത്തിച്ചത്. ഡിഎക്സുമായി വേർപിരിഞ്ഞതിനുശേഷം ഇദ്ദേഹം ഡബ്ലിയു ഡബ്ലിയു ഇയിലെ ഒരു പ്രധാന താരമായി മാറുകയും പല ചാമ്പ്യൻഷിപ്പുകൾ നേടുകയും ചെയ്തു. ഡബ്ലിയു ഡബ്ലിയു ഇയുടെ എക്സിക്യൂട്ടിവ് വൈസ് പ്രസിഡന്റ് ആയ സ്റ്റെഫാനി മക്മാനാണ് ഭാര്യ.

ഇദ്ദേഹം ആകെ 12 തവണ ലോകചാമ്പ്യനായിട്ടുണ്ട് (7 തവണ ഡബ്ലിയു ഡബ്ലിയു ഇ ചാമ്പ്യൻ, 5 തവണ വേൾഡ് ഹെവിവെയ്റ്റ് ചാമ്പ്യൻ). ഇവക്ക് പുറമേ 1997 കിങ് ഓഫ് ദ റിങ്, 2002 റോയൽ റമ്പിൾ എന്നിവ ഇദ്ദേഹം വിജയിച്ചിട്ടുണ്ട്.
## bill goldberg


വർഗ്ഗം:ജീവചരിത്രം
വർഗ്ഗം:പ്രൊഫഷണൽ റെസ്‌ലർമാർ
വർഗ്ഗം:ജൂലൈ 27-ന് ജനിച്ചവർ
വർഗ്ഗം:1969-ൽ ജനിച്ചവർ
ഹൾക്ക് ഹോഗൻ

**ടെറി ജീൻ ബൊളിയ** (ജനനം ഓഗസ്റ്റ് 11, 1953) ഒരു അമേരിക്കൻ  ചലച്ചിത്രനടനും അർദ്ധ വിരമിത പ്രൊഫഷണൽ റെസ്‌ലറുമാണ്.  റിങ് നാമമായ **ഹൾക്ക് ഹോഗൻ** എന്ന പേരിലാണ് ഇദ്ദേഹം കൂടുതൽ അറിയപ്പെടുന്നത്. ഇദ്ദേഹത്തെ കേന്ദ്രീകരിച്ചുള്ള വിഎച്ച്1 റിയാലിറ്റി ഷോയായ *ഹോഗൻ നോസ് ദ ബെസ്റ്റ്* എൻബിസിയുടെ *അമേരിക്കൻ ഗ്ലാഡിയേറ്റേഴ്സ്* എന്നിവയിൽ ഇദ്ദേഹം പങ്കെടുത്തിട്ടുണ്ട്. 

1980-കളുടെ മദ്ധ്യകാലം മുതൽ 1990-കളുടെ അദ്യകാലം വരെ വേൾഡ് റെസ്‌ലിങ് എന്റർടെയിന്മെന്റിൽ ഒരു പൂർണ അമേരിക്കൻ, തൊഴിലാളി വർഗ നായക കഥാപാത്രമായി ഇദ്ദേഹം പ്രശസ്തി നേടി. തുടർന്ന് വേൾഡ് ചാമ്പ്യൻഷിപ്പ് റെസ്‌ലിങിലേക്ക് മാറിയ 1990-കളുടെ മദ്ധ്യകാലം മുതൽ അവസാനം വരെ "ഹോളിവുഡ്" ഹൾക്ക് ഹോഗൻ എന്ന നാമത്തിൽ ഒരു വില്ലൻ ഗാങ് നേതാവിന്റെ രൂപത്തിൽ ഇദ്ദേഹം ശ്രദ്ധ നേടി. 2000-ങ്ങളുടെ തുടക്കത്തിൽ ഡബ്ലിയു ഡബ്ലിയു ഇയിലേക്ക് മടങ്ങിയെത്തിയ ഹോഗൻ തന്റെ പ്രശസ്തങ്ങളായ രണ്ട് കഥാപാത്രങ്ങളുടെ സവിശേഷതകൾ കൂട്ടിയിണക്കിക്കൊണ്ട് അൽപകാലം പ്രവർത്തിച്ചു.

2005-ൽ ഡബ്ലിയു ഡബ്ലിയു ഇ ഹോൾ ഓഫ് ഫേം അംഗത്വം സമ്മാനിക്കപ്പെട്ടു. ഇദ്ദേഹം ആകെ 12 തവണ ലോകചാമ്പ്യനായിട്ടുണ്ട് (6 തവണ ഡബ്ലിയു ഡബ്ലിയു ഇ/എഫ് ചാമ്പ്യൻ, 6 തവണ ഡബ്ലിയു സി ഡബ്ലിയു വേൾഡ് ഹെവിവെയ്റ്റ് ചാമ്പ്യൻ) ഒരു തവണ എഡ്ജിനൊത്ത് റ്റാഗ് ടീം ചാമ്പ്യൻഷിപ്പും നേടി. 1990, 1991 വർഷങ്ങളിലെ റോയൽ റമ്പിൾ വിജയിയും ഇദ്ദേഹമായിരുന്നു.
## അവലംബം



വർഗ്ഗം:1953-ൽ ജനിച്ചവർ

വർഗ്ഗം:ഓഗസ്റ്റ് 11-ന് ജനിച്ചവർ

വർഗ്ഗം:പ്രൊഫഷണൽ റെസ്‌ലർമാർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജൂലൈ 24-ന് മരിച്ചവർ
വർഗ്ഗം:2025-ൽ മരിച്ചവർ
ഒർലാന്റോ ബ്ലൂം

**ഒർലാന്റോ ജൊനാഥാൻ ബ്ലാങ്കാർഡ് ബ്ലൂം** ഒരു ഇംഗ്ലീഷ് ചലച്ചിത്ര നടനാണ്. 2000-ങ്ങളുടെ ആദ്യ ഘട്ടത്തിൽ പുറത്തിറങ്ങിയ ദ ലോർഡ് ഓഫ് ദ റിങ്സ് ചലച്ചിത്ര പരമ്പരയിലെ എൽഫ് രാജകുമാരനായ ലെഗോളാസ്, പൈറേറ്റ്സ് ഓഫ് ദ കരീബിയൻ ചലച്ചിത്ര പരമ്പരയിലെ കൊല്ലനായ വിൽ ടർണർ എന്നീ കഥാപാത്രങ്ങളാണ് ഇദ്ദേഹത്തിന്റെ സിനിമാജീവിതത്തിൽ വഴിത്തിരിവായത്. തുടർന്ന് ഹോളിവുഡിലെ നായക താരങ്ങളിലൊരാളായി മാറി ഇദ്ദേഹം. ട്രോയ്, എലിസബത്ത്‌ ടൗൺ, കിങ്ഡം ഓഫ് ഹെവൻ എന്നീ ചിത്രങ്ങളിൽ നായക വേഷത്തിൽ അഭിനയിച്ചു. പൈറേറ്റ്സ് ഓഫ് ദ കരീബിയൻ:ഡെഡ് മാൻസ് ചെസ്റ്റ്, പൈറേറ്റ്സ് ഓഫ് ദ കരീബിയൻ: അറ്റ് വേൾഡ്സ് എന്റ് എന്നിവയാണ് ബ്ലൂമിന്റെ ഏറ്റവും അവസാനമിറങ്ങിയ ചിത്രങ്ങൾ.

വർഗ്ഗം:1977-ൽ ജനിച്ചവർ

വർഗ്ഗം:ജനുവരി 13-ന് ജനിച്ചവർ

വർഗ്ഗം:ജീവചരിത്രം
വർഗ്ഗം:ഇംഗ്ലീഷ് ചലച്ചിത്ര നടന്മാർ
മഹാരാജാസ് ടെക്നോളജിക്കൽ ഇൻസ്റ്റിറ്റ്യൂട്ട്, തൃശ്ശൂർ

തൃശ്ശൂർ ജില്ലയിലെ ഒരു പ്രധാന പോളിടെൿനിക്കാണ് മഹാരാജാസ് പോളിടെൿനിക് അഥവാ മഹാരാജാസ് ടെക്നോളജിക്കൽ ഇൻസ്റ്റിറ്റ്യൂട്ട്. തൃശ്ശൂർ നഗരത്തിന്റെ ഹൃദയ ഭാഗത്ത് തന്നെ ചെമ്പുക്കാവ് എന്ന സ്ഥലത്താ‍ണ് മഹാരാജാസ് പോളിടെൿനിക് സ്ഥിതി ചെയ്യുന്നത്. മഹാരാജാസ് പോളിടെൿനിക് കേരള സർക്കാരിന്റെ സാങ്കേതിക വിദ്യാഭ്യാസ വകുപ്പിന്റെ കീഴിൽ പ്രവർത്തിക്കുന്ന ഒരു വിദ്യാഭ്യാസസ്ഥാപനമാണ്.http://www.kerala.gov.in/dept_technicaleducation/appendix2.htm . ഇത് തൃശ്ശൂർ ജില്ലയിലെ നോഡൽ പോളിടെൿനിക്കാണ്.

## സ്ഥാപന ചരിത്രം
രണ്ടാം ലോക മഹായുദ്ധകാലത്ത് ഒരു യുദ്ധ പരിശീലന സ്ഥാപനമായിട്ടാണ് ഈ വിദ്യാഭ്യാസസ്ഥാപനം തുടങ്ങിയത്. പിന്നീട് 1946 ൽ ഇതിനെ മഹാരാജാസ് ടെക്നോളജിക്കൽ ഇൻസ്റ്റിറ്റ്യൂട്ട് എന്ന് പേര് മാറ്റി. 1947-48 കാലഘട്ടത്തിൽ ഇവിടെ മൂന്ന് സാങ്കേതിക പഠന ശാഖകൾ തുടങ്ങി.

## നിലവിലുള്ള സാങ്കേതിക പഠന ശാഖകൾ
### മുഴുനീള ശാഖകൾ (കാലയളവ് - മൂന്നു കൊല്ലം)
* ഇലക്ട്രിക്കൽ 
* മെക്കാനിക്കൽ 
* സിവിൽ 
* ഇലക്ടോണിക്സ്
* കമ്പ്യൂട്ടർ എഞ്ജിനീയറിംഗ്

## എത്തിചേരാനുള്ള വഴി
*അടുത്തുള്ള റെയിൽ‌വേ സ്റ്റേഷനുകൾ‍: തൃശൂർ
*ഏറ്റവും അടുത്തുള്ള വിമാനത്താവളം: കൊച്ചി അന്താരാഷ്ട്ര വിമാനത്താവളം

## പുറത്തേക്കുള്ള കണ്ണികൾ
മഹാരാജാസ് പോളിടെൿനിക്- ഔദ്യോഗികവെബ് സൈറ്റ് 

കേരളത്തിലെ പോളിടെൿനിക്കുകളുടെ സമ്പൂർണ്ണ പട്ടിക 

കേരള സർക്കാർ സാങ്കേതിക വിദ്യാഭ്യാസ വിഭാഗം 

## അവലംബം


വർഗ്ഗം:കേരളത്തിലെ പോളിടെൿനിക്കുകൾ
ദി അണ്ടർറ്റേക്കർ

**മാർക്ക് വില്യം കലവേ** (ജനനം മാർച്ച് 24, 1965) ഒരു അമേരിക്കൻ പ്രൊഫഷണൽ റെസ്‌ലറാണ്. റിങ് നാമമായ **ദി അണ്ടർറ്റേക്കർ** എന്ന പേരിലാണ് ഇദ്ദേഹം അറിയപ്പെടുന്നത്. വേൾഡ് റെസ്‌ലിങ് എന്റർടെയിന്മെന്റുമായി (WWE) കരാറിലേർപ്പെട്ടിരിക്കുന്ന ഇദ്ദേഹം ഇപ്പോൾ അതിലെ സ്മാക്ക്‌ഡൗൺ വിഭാഗത്തിൽ പ്രവർത്തിക്കുന്നു.

കലവേ തന്റെ ഗുസ്തി ജീവിതം ആരംചിച്ചത് 1984-ൽ  വേൾഡ് ക്ലാസ് ചാമ്പ്യൻഷിപ്പ് റെസ്‌ലിങ്ങിലൂടെയാണ്. 1989-ൽ ഇദ്ദേഹം വേൾഡ് ചാമ്പ്യൻഷിപ്പ് റെസ്‌ലിങ്ങിൽ (WCW) ചേർന്നു. 1990-ൽ ഡബ്ലിയു സി ഡബ്ലിയു കരാർ പുതുക്കാഞ്ഞതിനാൽ ഇദ്ദേഹം വേൾഡ് റെസ്‌ലിങ് എന്റർടെയിന്മെന്റിലേക്ക് മാറി. അതിനുശേഷം ഡബ്ലിയു ഡബ്ലിയു ഇയിൽത്തെന്നെ തുടർന്ന കലവേ ഇപ്പോൾ അവിടുത്തെ ഏറ്റവും മുതിർന്ന താരങ്ങളിൽ ഒരാളാണ്.

റെസിൽമാനിയയിൽ 21 തവണ തുടർച്ചയായി ജയിച്ച ഇദ്ദേഹം 2014ൽ ആണ് ആദ്യമായി പരാജയപ്പെടുന്നത്. ആറ് തവണലോക ചാമ്പ്യനായിട്ടുണ്ട് (നാല് തവണ ഡബ്ലിയു ഡബ്ലിയു ഇ ചാമ്പ്യൻ, രണ്ട് തവണ വേൾഡ് ഹെവിവെയ്റ്റ് ചാമ്പ്യൻ). 2007 റോയൽ റമ്പിളിലെ വിജയിയും ഇദ്ദേഹമായിരുന്നു.

## അവലംബം



വർഗ്ഗം:പ്രൊഫഷണൽ റെസ്‌ലർമാർ
വർഗ്ഗം:1965-ൽ ജനിച്ചവർ
തച്ചമ്പാറ ഗ്രാമപഞ്ചായത്ത്

ലഘുചിത്രം|Thachampara School
പാലക്കാട് ജില്ലയിലെ മണ്ണാർക്കാട് താലൂക്കിൽ ഉൾപ്പെട്ട ഒരു ഗ്രാമപഞ്ചായത്താണു **തച്ചമ്പാറ**. 1979-ൽ കരിമ്പ, കാരാകുറിശ്ശി, പൊറ്റശ്ശേരി എന്നീ പഞ്ചായത്തുകളുടെ ഭാഗങ്ങൾ സംയോജിപ്പിച്ചുകൊണ്ട് രൂപവത്കരിച്ച തച്ചമ്പാറ ഗ്രാമ പഞ്ചായത്തിന് 53.57 ച.കി.മീ. വിസ്തീർണമുണ്ട്. തച്ചമ്പാറ പഞ്ചായത്തിൽ 15 വാർഡുകൾ ആണ്. പ്രധാന വിളകളായ റബ്ബർ, കുരുമുളക്, നാളികേരം എന്നിവയ്ക്കു പുറമേ നെല്ല്, കവുങ്ങ്, വാഴ, കശുമാവ് തുടങ്ങിയവയും ഇവിടെ കൃഷി ചെയ്യുന്നുണ്ട്. കുളങ്ങളും കിണറുകളുമാണ് പഞ്ചായത്ത് പ്രദേശത്തെ മുഖ്യ ജലസ്രോതസ്സുകൾ. കാഞ്ഞിരപ്പുഴ ഡാമിന്റെ പ്രധാന ജലസ്രോതസ്സായ പാലക്കയം പുഴ ഈ പഞ്ചായത്തിലാണ്.
ചൂരിയോട് പുഴ പാലം മുതൽ മാച്ചാംതോട് തോട്ടു പാലം വരെ ദേശീയപാത 213 (പഴയ കോഴിക്കോട് മദിരാശി ട്രങ്ക് റോഡ്) ഈ പഞ്ചായത്തിലാണ്. ആദ്യകാലം മുതൽക്കുതന്നെ കല, സംസ്കാരം, വിദ്യാഭ്യാസം മുതലായവകളിൽ തത്പരരായിരുന്ന പ്രഗല്ഭർ ഉണ്ടായിരുന്നു. പ്രമുഖ വിദ്യാലയം തച്ചമ്പാറ ദേശബന്ധു ഹയർ സെക്കന്ററി സ്ക്കൂൾ ആണ്. അതുപോലെ വളരെ പഴക്കമേറിയ ഒരു ആശുപത്രി ദീനബന്ധുവാണ്. ഇപ്പോഴിത് ഇസാഫ് ഹോസ്പിറ്റൽ എന്നറിയപ്പെടുന്നു.
കലാ ബന്ധു എന്ന പേരിലൊരു സിനിമാ തീയ്യറ്ററും മുൻപിവിടെ ഉണ്ടായിരുന്നു.പ്രാഥമികാരോഗ്യകേന്ദ്രം, ആയുർവേദ ഡിസ്പെൻസറി, കൃഷിഭവന്, ഫോറസ്റ്റ് ഓഫീസ്, ടെലിഫോൺ എക്സ്ചേയ്ഞ്ച്, വില്ലേജ് ഓഫീസ്, മൃഗാശുപത്രി പോസ്റ്റ് ഓഫീസുകൾ എന്നിവയാണ് പ്രധാന സർക്കാർ സ്ഥാപനങ്ങൾ. 

ഈ പഞ്ചായത്തിലെ വിദ്യാഭ്യാസ സൗകര്യങ്ങൾ ഏതാണ്ട് പൂർണമായും സ്വകാര്യമേഖലയെ ആശ്രയിച്ചിരിക്കുന്നു. 3 എൽ.പി. സ്കൂളുകൾ, 2 യു.പി. സ്കൂളുകൾ, 1 ഹൈസ്കൂൾ, ഹയർ സെക്കൻഡറി, 21 അംഗൻവാടികൾ, 3 ഗ്രന്ഥശാലകൾ എന്നിവ ഇവിടെ പ്രവർത്തിക്കുന്നുണ്ട്. വൻകിട വ്യവസായശാലകളൊന്നുമില്ലാത്ത ഈ പഞ്ചായത്തിൽ സ്വകാര്യമേഖലയിൽ പ്രവർത്തിക്കുന്ന പല ചെറുകിട വ്യവസായ യൂണിറ്റുകളും ഉണ്ട്. 
ജനങ്ങളിൽ ഭൂരിപക്ഷം ഹിന്ദുക്കളാണ്. ശേഷിക്കുന്നവരിൽ മുസ്ലീം, ക്രിസ്ത്യൻ മതവിഭാഗക്കാരും ഉൾപ്പെടുന്നു. 1950-ന്റെ മധ്യത്തിൽ ഇവിടേക്ക് വൻതോതിൽ കുടിയേറ്റമുണ്ടായി. പഞ്ചായത്തിനുള്ളിൽ 7 ക്രിസ്ത്യൻ പള്ളികളും 9 മുസ്ലീം പള്ളികളും ഉണ്ട്. മുതുകുറുശ്ശി കിരാതമൂർത്തി ക്ഷേത്രം, അയ്യപ്പൻകാവ്, ശ്രീ കുറുമ്പ കാവ്
(കുന്നത്ത് കാവ്) എന്നിവ ഇവിടത്തെ പ്രധാന ഹൈന്ദവ ആരാധനാലയങ്ങളാണ്. തച്ചമ്പാറയിലെ അനുഷ്ഠാനകലാരൂപങ്ങളിൽ പൂതനും തിറയും, കാളവേല, തട്ടിന്മേൽ കൂത്ത് എന്നിവയ്ക്കാണ് പ്രാമുഖ്യം. വിശേഷാവസരങ്ങളിൽ പാഠകം, കഥകളി, ഓട്ടൻതുള്ളൽ എന്നിവയും അവതരിപ്പിക്കപ്പെടാറുണ്ട്.
തച്ചമ്പാറ കുന്നത്തുകാവ് കുറുംബ ഭഗവതിക്ഷേത്രത്തിലെ (തച്ചമ്പാറ പൂരം) പ്രധാനമാണ്.

## വാർഡുകൾ
തച്ചമ്പാറ ഗ്രാമ പഞ്ചായത്തിൽ 15 വാർഡുകളുണ്ട്.
1 ചൂരിയോട്
2 കൂറ്റമ്പാടം
3 വളഞ്ഞപ്പാലം
4 കോഴിയോട്
5 മുണ്ടമ്പലം
6 പിച്ചളമുണ്ട
7 പാലക്കയം
8 വാക്കോടൻ
9 ഇരുമ്പാമുട്ടി
10 ചീനിക്കപ്പാറ
11 ചെന്തുണ്ട്
12 പൊന്നങ്കോട്
13 തച്ചമ്പാറ
14 നെടുമണ്ണ്
15 മാട്ടം.

## 2025 തദ്ദേശ തിരഞ്ഞെടുപ്പ് ഫലങ്ങൾ

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
ഗവണ്മെന്റ് പോളിടെൿനിക്, കളമശ്ശേരി

എറണാകുളം ജില്ലയിലെ ഒരു പ്രധാന സാങ്കേതിക തൊഴിലധിഷ്ഠിത വിദ്യാഭ്യാസ സ്ഥാപനമാണ്‌ ഗവ. പോളിടെൿനിക് കളമശ്ശേരി. തൃശ്ശുരിൽ നിന്നും കൊച്ചിയിലേക്ക് പോകുന്ന ദേശീയപാത 544ൽ കളമശ്ശേരി എച്ച്.എം.ടി. കവലയിൽ നിന്നും 500 മീറ്റർ ദൂരത്തിലാണ് ഈ സ്ഥാപനം നിലകൊള്ളുന്നത്. ഇവിടെ ആകെ ഏഴ് സാങ്കേതിക പഠനശാഖകളുള്ള ഈ പോളിടെൿനിക് കേരളത്തിലെ ഏറ്റവുമധികം ശാഖകളുള്ള പോളിടെൿനിക്കാണ്‌.

ഗവ. പോളിടെൿനിക് കോളേജ് കളമശ്ശേരി ഒരു സാങ്കേതിക സ്ഥാപനമായി സ്ഥപിക്കപ്പെട്ടത് 1951 ലാണ്. പിന്നീട് 1958 ൽ ഇതൊരു പോളിടെൿനിക് ആയി ഉയർത്തുകയായിരുന്നു.

## നിലവിലുള്ള സാങ്കേതിക പഠന ശാഖകൾ
### മുഴുനീള ശാഖകൾ

* ഇലക്ട്രിക്കൽ 
* മെക്കാനിക്കൽ 
* സിവിൽ 
* കെമിക്കൽ
* ആട്ടോമൊബൈൽ
* കമ്പ്യൂട്ടർ 
* ഇലക്ട്രോണിക്സ് ആന്റ് കമ്മ്യൂണിക്കേഷൻ

### ഹ്രസ്വകാല ശാഖകൾ

* റെഫ്രിജറേഷൻ
* വയറിംഗ്
* ഡ്രൈവിംഗ്
* സ്ക്രീൻ പെയിന്റിംഗ്
* ഫോട്ടോഷോ‍പ്പ്
* അലുമിനിയം ഫാബ്രിക്കേഷൻ
* ആട്ടൊ ഇലക്ട്രീഷ്യൻ
* ഇരു ചക്ര റിപ്പയറിംഗ്
* വെൽഡിംഗ്
* പ്ലം‌ബിംഗ്
* കെട്ടിട നിർമ്മാണം
* സർവേയിംഗ്
* വൈൻഡിംഗ്
* ഇലക്ര്ടികൽ സൂപ്പർ‌വൈസിംഗ്

## എത്തിചേരാനുള്ള വഴി
*അടുത്തുള്ള റെയിൽ‌വേ സ്റ്റേഷനുകൾ‍: ആലുവ, എറണാകുളം 
*ഏറ്റവും അടുത്തുള്ള വിമാനത്താവളം: കൊച്ചി അന്താരാഷ്ട്ര വിമാനത്താവളം

## പുറത്തേക്കുള്ള കണ്ണികൾ
* ഗവ. പോളിടെൿനിക് കോളേജ് കളമശ്ശേരി ഔദ്യോഗികവെബ് സൈറ്റ് 
* കേരളത്തിലെ പോളിടെൿനിക്കുകളുടെ സമ്പൂർണ്ണ പട്ടിക 
* കേരള സർക്കാർ സാങ്കേതിക വിദ്യാഭ്യാസ വിഭാഗം 

## അവലംബം


വർഗ്ഗം:കേരളത്തിലെ പോളിടെൿനിക്കുകൾ
സെൻ‌ട്രൽ പോളിടെൿനിക്, തിരുവനന്തപുരം

തിരുവനന്തപുരം ജില്ലയിലെ ഒരു പ്രധാന പോളിടെൿനിക് ആണ് സെൻ‌ട്രൽ പോളിടെൿനിക് കോളേജ്. തിരുവനന്തപുരം ജില്ലയിലെ വട്ടിയൂർക്കാവ് എന്ന സ്ഥലത്താണ് ഈ കോളേജ് സ്ഥിതി ചെയ്യുന്നത്. തിരുവനന്തപുരം ജില്ലയിലെ നോഡൽ പോളിടെൿനിക് കൂടിയാണ് ഇത്.

## സ്ഥാപന ചരീത്രം
ഈ പോളിടെൿനിക് ആദ്യമായി തുടങ്ങിയത് 1958 ൽ തിരുവനന്തപുരത്തെ പാളയം കലാ വിദ്യാലയത്തിന്റെ കൂടെയാണ്. ആദ്യം തുടങ്ങിയപ്പോൾ ഇവിടെ ഉണ്ടായിരുന്നത് 120 വിദ്യാർത്ഥികളായിരുന്നു. 1962 ൽ കോളേജ് ഇപ്പോൾ സ്ഥിതി ചെയ്യുന്ന വട്ടിയൂർക്കാവ് കാമ്പസിലേക്ക് മാറ്റി.

## നിലവിലുള്ള സാങ്കേതിക പഠന ശാഖകൾ
### മുഴുനീള ശാഖകൾ
* ഇലക്ട്രിക്കൽ 
* മെക്കാനിക്കൽ 
* സിവിൽ 
* കമ്പ്യൂട്ടർ
* ഇലക്ടോണിക്സ്
* ടെക്സ്റ്റൈൽസ്

## എത്തിചേരാനുള്ള വഴി
*അടുത്തുള്ള റെയിൽ‌വേ സ്റ്റേഷനുകൾ‍: തിരുവനന്തപുരം , തമ്പാനൂർ.
*ഏറ്റവും അടുത്തുള്ള വിമാനത്താവളം: തിരുവനന്തപുരം വിമാനത്താവളം

## പുറത്തേക്കുള്ള കണ്ണികൾ
സെൻ‌ട്രൽ പോളിടെൿനിക് കോളേജ് ഔദ്യോഗികവെബ് സൈറ്റ് 

കേരളത്തിലെ പോളിടെൿനിക്കുകളുടെ സമ്പൂർണ്ണ പട്ടിക 

കേരള സർക്കാർ സാങ്കേതിക വിദ്യാഭ്യാസ വിഭാഗം 

## അവലംബം


വർഗ്ഗം:കേരളത്തിലെ പോളിടെൿനിക്കുകൾ
ചന്ദ്രശേഖർ സീമ

[thumb|300px|right|Radius-mass relations for a model white dwarf. The green curve uses the general pressure law for an ideal [Fermi gas, while the blue curve is for a non-relativistic ideal Fermi gas. The black line marks the ultra-relativistic limit.]]
ഒരു നക്ഷത്രം വെള്ളക്കുള്ളനായി മാറാനുള്ള ഉയർന്ന ദ്രവ്യമാനപരിധിയാണു **ചന്ദ്രശേഖർ സീമ** (Chandrasekhar limit). സൂര്യന്റെ പിണ്ഡത്തിന്റെ 1.44 മടങ്ങ്‌ (1.44M_{\odot}) (2.765×1030 kg)വരെ പിണ്ഡമുള്ള നക്ഷത്രങ്ങൾ സ്വയം കത്തിയെരിഞ്ഞ്‌ അവസാനം വെള്ളക്കുള്ളന്മാരായി മാറുംഎന്നാണു ഈ പരിധി കൊണ്ട് അർത്ഥമാക്കുന്നത്.

ഭാരം കുറഞ്ഞ മൂലകങ്ങളുടെ അണുകേന്ദ്രങ്ങൾ കൂടിച്ചേരുന്നതിലൂടെ ഉണ്ടാകുന്ന താപം മൂലം നക്ഷത്രത്തിന്റെ കാമ്പ് തകരാറിലാകുന്നു. നക്ഷത്ര പരിണാമത്തിന്റെ വിവിധ ഘട്ടങ്ങളിൽ, ഈ പ്രക്രിയയ്ക്ക് ആവശ്യമായ അണുകേന്ദ്രങ്ങൾ തീർന്നു, കാമ്പ് തകരാറിലാവുകയും അത് സാന്ദ്രത കൂടുകയും ചൂടാകുകയും ചെയ്യുന്നു. ഇരുമ്പിന്റെ അണുകേന്ദ്രങ്ങൾ സംയോജനത്തിൽ കൂടുതൽ ഊർജ്ജം ഉൽപാദിപ്പിക്കാൻ കഴിവില്ലാത്തതിനാൽ കാമ്പിൽ ഇരുമ്പ് അടിഞ്ഞു കൂടുന്ന ഒരു നിർണായക സാഹചര്യം ഉണ്ടാകുന്നു. കാമ്പ് മതിയായ സാന്ദ്രത കൈവരിക്കുകയാണെങ്കിൽ, ഗുരുത്വാകർഷണ തകർച്ചയ്‌ക്കെതിരെ അതിനെ സ്ഥിരപ്പെടുത്തുന്നതിൽ ഇലക്ട്രോൺ ഡീജനറസി മർദ്ദം ഒരു പ്രധാന പങ്ക് വഹിക്കും.

https://en.wikipedia.org/wiki/Chandrasekhar_limit

വർഗ്ഗം:ജ്യോതിർഭൗതികം
വർഗ്ഗം:വെള്ളക്കുള്ളന്മാർ
ഷോൺ മൈക്കിൾസ്

**മൈക്കൽ ഷോൺ ഹിക്കൻബോട്ടം** (ജനനം ജൂലൈ 22, 1965) ഒരു അമേരിക്കൻ പ്രൊഫഷണൽ റെസ്‌ലറാണ്. റിങ് നാമമായ **ഷോൺ മൈക്കിൾസ്** എന്ന പേരിലാണ് ഇദ്ദേഹം അറിയപ്പെടുന്നത്. വേൾഡ് റെസ്‌ലിങ് എന്റർടെയിന്മെന്റുമായി (WWE) കരാറിലേർപ്പെട്ടിരിക്കുന്ന ഇദ്ദേഹം ഇപ്പോൾ അതിലെ റോ വിഭാഗത്തിൽ പ്രവർത്തിക്കുന്നു. ഡബ്ലിയു ഡബ്ലിയു ഇയിലെ ഏറ്റവും മുതിർന്ന താരങ്ങളിലൊരാളാഅയ ഇദ്ദേഹവും ദി അണ്ടർറ്റേക്കർറും (മാർക്ക് കലവേ) മാത്രമാണ് ഇപ്പോഴും ഈ കമ്പനിയിൽ പ്രവർത്തിക്കുന്നവരിൽ *മണ്ടേ നൈറ്റ് അറ്റ് റോയുടെ* ആദ്യ എപ്പിസോഡിൽ പ്രത്യക്ഷപ്പെട്ടിട്ടുള്ളത്.

മിഡ്-സൗത്ത് റെസ്‌ലിങ്, അമേരിക്കൻ റെസ്‌ലിങ് അസോസിയേഷൻ (AWA) എന്നീ പ്രമോഷനുകളിലായാണ് മൈക്കിൾസ് തന്റെ റെസ്‌ലിങ് ജീവിതം ആരംഭിച്ചത്. 1987-ൽ ഇദ്ദേഹം ഡബ്ലിയു ഡബ്ലിയു ഇയിലെത്തി. അവിടെ ദ ക്ലിക് എന്ന സംഘം ഇദ്ദേഹം രൂപവത്കരിച്ചു. 1996-ൽ ഈ സംഘം അരങ്ങിൽ തിരക്കഥയിൽ നിന്ന് വ്യത്യസ്തമായി പ്രവർത്തിച്ച സംഭവം വൻ വിവാദങ്ങൾ സൃഷ്ടിച്ചിരുന്നു. അതിനടുത്ത വർഷം ഇദ്ദേഹം ഹണ്ടർ ഹേസ്റ്റ് ഹെംസ്‌ലി (പോൾ ലെവിസ്ക്യു) ചൈന (ജൊവാൻ ലോറർ) എന്നിവരുമായി ചേർന്ന് ഡി-ജെനറേഷൻ എക്സ് എന്ന സംഘം രൂപവത്കരിച്ചു.

ഇദ്ദേഹം നാല് തവണ ലോക ചാമ്പ്യനായിട്ടുണ്ട്(3 തവണ ഡബ്ലിയു ഡബ്ലിയു ഇ ചാമ്പ്യൻ, 1 തവണ വേൾഡ് ഹെവിവെയ്റ്റ് ചാമ്പ്യൻ). 1995, 1996 വർഷങ്ങളിലെ റോയൽ റമ്പിൾ വിജയിയും ആദ്യ ഗ്രാന്റ് സ്ലാം വിജയിയും ഇദ്ദേഹമായിരുന്നു.

## അവലംബം



വർഗ്ഗം:പ്രൊഫഷണൽ റെസ്‌ലർമാർ
വർഗ്ഗം:1965-ൽ ജനിച്ചവർ
ഫ്രഞ്ച് (വിവക്ഷകൾ)

ഫ്രഞ്ച് എന്ന വാക്ക് ഇവയിൽ ഏതിനെയും വിവക്ഷിക്കാം.
*ഫ്രഞ്ച് ജനത - ഫ്രാൻസിൽ ജീവിക്കുന്ന ജനവിഭാഗം
*ഫ്രഞ്ച് ഭാഷ - ഫ്രാൻസിലും പഴയ ഫ്രഞ്ച് അധിനിവേശപ്രദേശങ്ങളിലും വ്യാപകമായി ഉപയോഗിക്കുന്ന ഭാഷ
*ഫ്രഞ്ച് എന്ന പേരുള്ള വ്യക്തികൾ
*ദ ഫ്രഞ്ച്, ഒരു ബാൻഡ്

## കാണുക

*ഫ്രഞ്ച് ഫ്രൈസ്, ഒരു ഭക്ഷണം
*ഫ്രഞ്ച് കിസ്
*ഫ്രഞ്ച് കണക്ഷൻ, ഒരു വസ്ത്ര ബ്രാൻഡ്
*ഫ്രഞ്ച് റ്റോസ്റ്റ്,ഒരു ഭക്ഷണം
*ഇംഗ്ലീഷിൽ ഉപയോഗിക്കുന്ന ഫ്രഞ്ച് വാക്കുകൾ
*ഫ്രഞ്ച് ഡിഫൻസ്, ചെസ്സിൽ ഉപയോഗിക്കുന്ന ഒരു കരുനീക്കം
ഫ്രഞ്ച് ഫ്രൈസ്

എണ്ണയിൽ നന്നായി പൊരിച്ചെടുത്ത ഉരുളക്കിഴങ്ങ് കഷ്ണങ്ങളെയാണ്‌ **ഫ്രഞ്ച് ഫ്രൈസ്** എന്ന് വിളിക്കുന്നത്. ഫാസ്റ്റ് ഫുഡ് ഭക്ഷണങ്ങളിൽ ഇവയ്ക്ക് വളരെയധികം പ്രചാരമുണ്ട്.

വർഗ്ഗം:ഭക്ഷണപദാർത്ഥങ്ങൾ
വർഗ്ഗം:എണ്ണപ്പലഹാരങ്ങൾ
സംക്രമണ ലോഹം

രസതന്ത്രത്തിൽ **സംക്രമണ ലോഹം** (**സംക്രമണ മൂലകം** എന്നും പറയുന്നു) എന്നതിന് രണ്ട് നിർവചനങ്ങൾ നിലവിലുണ്ട്.
* ആവർത്തനപ്പട്ടികയിലെ ഡി-ബ്ലോക്കിലുള്ള , സിങ്ക്, കാഡ്മിയം, മെർക്കുറി എന്നിവയുൾപ്പെടെയുള്ള മൂലകങ്ങൾ ഇങ്ങനെ അറിയപ്പെടുന്നു. ഇത് ആവർത്തനപ്പട്ടികയിൽ 3 മുതൽ 12 വരെയുള്ള ഗ്രൂപ്പുകളാണ്‌.
* ഐ.യു.പി.എ.സി യുടവചന പ്രകാരം, "അപൂർണ്ണമായ ഡി ഉപ-ഷെൽ ഉള്ളതോ അല്ലെങ്കിൽ അപൂർണ്ണമായ ഡി ഉപ-ഷെൽ ഉള്ളതായ ധന അയോണുകൾ നൽകുന്ന മൂലകങ്ങൾ ആണ്‌ സംക്രമണ ലോഹങ്ങൾ." ഈ നിർവചന പ്രകാരം സിങ്ക്, കാഡ്മിയം, മെർക്കുറി* എന്നിവ സംക്രമണ ലോഹങ്ങളല്ല.
(* 2007 സെപ്റ്റംബറിൽ മെർക്കുറി(IV) ഫ്ലൂറൈഡ്  (HgF4)എന്ന സംയുക്തത്തിന്റെ നിർമ്മാണത്തെപറ്റിയുള്ള വാർത്ത വന്നതോടെ മെർക്കുറി ഒരു സംക്രമണ മൂലകമാണെന്ന് പല രസതന്ത്രജ്ഞരും വിധിയെഴുതി. എന്നാൽ പിന്നീട് നടന്ന ഒരു പരീക്ഷണത്തിലും (2016 വരെ) ഈ സംയുക്തം നിർമ്മിക്കാനായില്ല)

വർഗ്ഗം:ആവർത്തനപ്പട്ടിക
വർഗ്ഗം:സംക്രമണ ലോഹങ്ങൾ
ഡേവ് ബറ്റിസ്റ്റ

**ഡേവിഡ് മൈക്കൽ ബൗറ്റിസറ്റ ജൂനിയർ**(ജനനം ജൂലൈ 27, 1969) ഒരു അമേരിക്കൻ പ്രൊഫഷണൽ റെസ്‌ലറാണ്. **ഡേവ് ബറ്റിസ്റ്റ**, റിങ് നാമമായ **ബറ്റിസ്റ്റ** എന്നീ പേരുകളിലാണ് ഇദ്ദേഹം കൂടുതൽ അറിയപ്പെടുന്നത്. വേൾഡ് റെസ്‌ലിങ് എന്റർടെയിന്മെന്റുമായി (WWE) കരാറിലേർപ്പെട്ടിരിക്കുന്ന ഇദ്ദേഹം ഇപ്പോൾ അതിലെ റോ വിഭാഗത്തിൽ പ്രവർത്തിക്കുന്നു.

ഇദ്ദേഹം മൂന്ന് തവണ വേൾഡ് ഹെവിവെയ്റ്റ് ചാമ്പ്യനായിട്ടുണ്ട്. 2005 റോയൽ റമ്പിൾ മത്സരവും ഇദ്ദേഹം വിജയിച്ചിരുന്നു.
## അവലംബം



വർഗ്ഗം:പ്രൊഫഷണൽ റെസ്‌ലർമാർ
വർഗ്ഗം:1969-ൽ ജനിച്ചവർ
യുവാൻ റോമൻ റിക്വെൽമി

**യുവാൻ റോമൻ റിക്വെൽമി** (ജനനം ജൂൺ 24, 1978 സാൻ ഫെർണാഡോ, ബ്യൂണസ് അയേഴ്സ്) ഒരു അർജന്റീൻ ഫുട്ബോൾ താരമാണ്. അർജന്റീന ദേശീയ ടീം, അർജന്റീൻ പ്രിമേറ ഡിവിഷനിലെ ബൊക്കേ ജൂനിയേഴ്സ് എന്നീ ടീമുകൾക്കായാണ് ഇദ്ദേഹം ഇപ്പോൾ കളിക്കുന്നത്.

മദ്ധ്യനിര ആക്രമണ സ്ഥാനത്താണ് ഇദ്ദേഹം കളിക്കുന്നത്. ദേശീയ ടീമിനായി 46 മത്സരങ്ങളിൽ നിന്നായി 17 ഗോളുകളും ബൊക്ക ജൂനിയേഴ്സ്, എഫ്സി ബാർസലോണ, വിയ്യാറയൽ സിഎഫ് എന്നീ ക്ലബ്ബുകൾക്കായി 304 മത്സരങ്ങളിൽ നിന്നായി 68 ഗോളുകളും നേടിയിട്ടുണ്ട്.

വർഗ്ഗം:ജീവചരിത്രം
വർഗ്ഗം:അർജന്റീനൻ ഫുട്ബോൾ കളിക്കാർ
വർഗ്ഗം:1978-ൽ ജനിച്ചവർ